Ar Wagenn - Wikipedia\n"Ar wagenn" zo istor ur c'hlasad a zo o labourat e-pad ur sizhun war an diktatouriezh. Ar c'helenner Aotroù Reiner a choaz diskouez dezho petra eo un diktatouriezh o lakaat anezho da sevel unan. Goulenn a ra gant an dud bezañ gwisket er memes doare : ur roched gwenn hag ur jean. Lakaet ez eus e plas ur sin evit en em saludiñ, un arouez...Tout ar pezh a vez adkavet en un diktatouriezh. Lod a gemer ar raktress en un doare sirius tre, evel Tim da skouer. Lod a gav an dra se farsus. N'ez eus nemet daou zen a gav un danjer er gwagenn. Kreskiñ a ra ar feulster. Difenet eo d'an dud n'int ket er gwagenn da mont e lec'hioù zo evel ar skate park da skouer. An dud a sonj dezho ne vez graet nemet traoù mat ganto peogwir eo bet goulenet dezho gant ar gwagenn. Mont a ra Karo da komz gant ar kelener. Goulenn a ra dezhañ paouezh ar gwagenn. Deskiñ a ra dezhañ petra a c'hoarvez e gwir. Met ne oar ket n'eo ket muiñ ar mestr ken.\nAr gwagenn a deu e penn kentañ eus un taol arnod graet gant ur c'helenner skol-veur anvet «Ron Jones» e Palo alto e California. Lavaret en eus : «deskin a ran da va sklolajidi petra eo ur spered nazi, o laakat anezho da vezañ nazied ». Skrivan a ra ul levr war an taol arnod anvet «The third wave». Enbanet eo en ur c'hazetenn anvet «CoEvolution Quartteley». An istor a desach ur productour anvet Norman Lear. Krouiñ a raio ur film evit an tele anvet «the wave». Ar film a recevo ur «peabody award» e 1981, hag un «emmy award» e 1982. E 1981 e skriv Todd Straser ul levr anvet «The wave». Plijet eo bet kalz an dud gant al levr. Troet eo bet e 15 yezh .Ar film a zo deuet er maes e 2008. Evit skrivañ ar scenario e goulenn sikour da Ron Jones evit e chomfe ar film tost a-walc'h ouzh ar gwirionez. Ar film en eus recevet kalz a prizioù da skouer : 2 loread eus ar filmoù alamaneg, Ur priz arem evit ar gwelañ film. An istor se en eus beajet eus skrivagner da skrivagner, an holl obererezhioù dizkouezet aze o deus doareoù dishenvel da vezañ displeget lod zo muioc'h psikologel lod muioc'h skrivet e doare un istor, pep doare a zo mat dipant a ra eus ar sel on eus c'hoant selet an istor.\nAr realisatour zo anvet Dennis Gansel, ganet eo ar 4 a viz ere 1973 e Hanovre. Studial a ra eus ar bloavez 1994 betek ar bloavez 2000 en «Hochshule für Fernsehen und film» e Munick. E film kentañ 'zo anvet «Das phantom» gant «Jürgen Vogel» a c'hoari roll ar c'helener er gwagenn evel aktour penañ. Dennis Gansel 'zo ivez un actour. Gelout a ra tremen eus ur film war an nazied feulst tre evel napola da skouer, d'ur film evit ar re yaouank. Setu hollad ar filmoù en eus graet pe c'hoariet e barzh :\nSell an dud war ar filmAozañ\nAr Wagenn a zo ur film a chench doare da sellet an dud. Goude bezañ sellet ar film-se ez eus tu en em sevel kalz a goulenoù. War an traoù spontus a c'hell ober mab den evel e-pad an eil brezel bed : lazhadeg ar yuzevien da skouer. Diskouezet e vez hep mez ar pezh a sonj ar yaouankiz alaman ouzh ar mare e lec'h e oa hitler er bro. An doare ma c'hell un dictatouriezh kemer galloud war un den. Merzhet meus e oa div doare dud en un dictatouriezh a re a zo adu gant ar menozhiou eus an dictatouriezh. Hag ar re a zo eno nemet evit klask bezañ er surentezh. Ar re se eo ul lodenn eus an dud a lak ac'hanon da sonjal el levr matin Brun, gwelet e vo goude.\nUl labour bras zo bet war skritell ar film-se. Gwellet e vez dirak aotroù Wenger gant un dra war ar brec'h evel ma oa gant an nazied.Ar brec'h all zo uhel gant an dorn stardet. A-drenv ez eus ur mor a dud gant ar memes dilhad azezet. Seblantout a reon bezan laouen. Gwelet e vez e-barzh ar mor a dud ur plac'h a ra ar c'hontrol mik eget ar re all. Gwisket eo e ruz, war sav eo ar brec'h kroaziet. Diskouez a ra an dud a zo o stourmañ a enep ar gwagenn. Gwelet e vez en hec'h skrivet e gwenn : «Krediñ a reoc'h ne vefe ket posubl e deufe en dro un dictatouriezh nevez ». Diskouezh a ra mat diouzhtu spered ar film.\nLakaat a ra al levr Matin Brun da sonjal er gwagenn. Bez eo istor daoù gamaladed en em gav pep devzh goude al labou evit c'hoari kartoù. Kaozeal a reont eus al lezenou nevez a zo bet lakaet e pleustr gant ar gouarnamant. Difenet e oa kaout ur c'hi pe ur c'hazh eus ul liv all eget gell. Lavaret e oa bet gant ar skiantourien hag e oant gweloc'h, neuze ne oa netra da lavaret. Goude e oa tro ar gazetenoù, al levrioù. An holl a oa o en em goulenn perak, met bez e oa lezenoù. N'o doa netra da lavaret. Betek un deiz...\nFichenn deknikel an treiñAozañ\nAdtapet diwar « https://br.wikipedia.org/w/index.php?title=Ar_Wagenn&oldid=1901988 »\nDernière modification le 6 Mae 2021, à 12:11\nKemmoù diwezhañ degaset d'ar bajenn-mañ d'an 6 Mae 2021, da 12:11.


Kaozeadenn Implijer:NX-44 - Wikipedia\nDegemer mat ! - Neert\nTrugarez vras ! M'eus ket c'hoant d'en em grougañ gant ur degemer a seurt-se ;))) ! NX-44\nBrav-kaer da bennad db douaroniezh kêrbenn Breizh ! --Neert 5 Her 2006 da 15:37 (UTC)\nTrugarez, met ne oa ket bet skrivet ganin, met gant Roc'h : http://br.wikipedia.org/wiki/Douaroniezh_Naoned , pell zo dija, hag ouzhpennet m'eus pennad Naoned gant ar pennad-mañ, ha setu tout ;-). Ret eo din adkregiñ da skrivañ pennadoù gwir ;-). --NX-44 6 Her 2006 da 12:32 (UTC)\nSalud, NX-44, Un degemer c'hwek a roomp dit war ar Wikipedia e brezhoneg\nDemat, NX-44. Trugarez da gemer perzh er raktres. Spi hon eus e vi plijet o labourat ganeomp hag e vi en da vleud amañ.\nAdtapet diwar « https://br.wikipedia.org/w/index.php?title=Kaozeadenn_Implijer:NX-44&oldid=129454 »\nKemmoù diwezhañ degaset d'ar bajenn-mañ d'an 2 Meu 2007, da 16:14.


Estry - Wikipedia\n48° 53′ 50″ Norzh\n0° 44′ 07″ Kornôg / 48.897222, -0.735278\nbihanañ 143 m — brasañ 245 m\nEstry a oa ur gêriadenn hag ur gumun eus departamant Calvados e Bro-C'hall.\nStauriacum e 832-850 hag Atreium e 1180, deuet eus an anv-den germanek Asthar emichañs.\nKrouet e voe ur skol foran paotred ha merc'hed gant Jacques Olivier, ur bourc'hiz eus Versailhez.\nEil brezel-bed, 1944:\ntrizek den nann-soudard a varvas en Estry abalamour d'ar brezel, unan anezhe e miz Meurzh, seizh e miz Eost e-pad Emgann Normandi (unan anezhe a voe lazhet gant an Alamaned), tri e miz Gwengolo, gant ur babig en o mesk, unan e miz Here hag unan e miz Kerzu, ur plac'hig bet lazhet gant un darzhadenn; eizh a varvas abalamour d'ar bombezadegoù bet graet e penn-kentañ miz Eost;\nOberadenn Bluecoat: tapet dre sourpren e voe an Alamaned gant tagadenn ar Vreizhveuriz e penn-kentañ miz Eost. Diwar goulenn ar Jeneral Eberbach, penn ar Panzer-Gruppe West e teuas an 9vet SS Panzer-Division Hohenstaufen gant herr d'en em lakaat e tu-kleiz ar 21añ Panzer-Division e bro Vire e noz an 2 evit klask miret ouzh an dagadenn gant tankoù ar Rouantelezh-Unanet. E-doug an devezh ez eas tankoù ar Guards Division dober un tamm gweladenn betek Estry. Graet e voe un enep-tagadenn gant an Alamaned an deiz war-lerc'h hag an 11vet Armoured Division a rankas kilañ e kreisteiz Le Bény-Bocage. En hevelep devezh e voe taget Estry gant ar 2nd Irish Guards hag ar 5th Coldstream Guards met kazeg a rejont: kollet e voe tro pemzek tank Sherman gante abalamour d'un tank Panther. Dre ma rankas ar 21añ Panzer-Division mont d'ober kefridi all e rankas 9vet SS Panzer-Division Hohenstaufen sevel un linenn difenn nevez. D'ar 5 e kilas an Alamaned adarre hag e treuzjont Estry didan ur ganolierezh stank. Gwashoc'h e teuas an traoù evit an Alamaned pa voe tennet unanadoù eus an 9vet SS Panzer-Division Hohenstaufen kuit eus an talbenn evit prientiñ an dagadenn davet Mortain. D'an 8 e voe kanoliataet Estry gant an Alamaned evit miret ouzh ar Gevredidi dont tre er vourc'h. Ur wrzh c'hwitet o zaol gant an Alamaned a-enep Mortain (Oberadenn Lüttich) e c'hortoze ar 7vet Lu Alaman an urzh kilañ evit chom hep bout distrujet razh. D'an 13 en em gavas tirlu SUA drek d'an 9vet SS Panzer-Division Hohenstaufen. An Alamaned a gilas hag ar wastadourion a zilezas Estry.\nUr pikol ivinenn, tro 1600 vloaz dezhi, er vered.\nIliz katolik Intron-Varia, XIXvet kantved gant bezioù enni.\nManer, XVIIIvet kantved.\nEr blasenn veur, dirak ar maerdi, peulvan King's Own Scottish Borderers, 1st Battalion King's eus 9vet Brigadenn, 3e Rannlu Troadegiezh, bet kemeret perzh gante e dieubidigezh ar gumun e miz Eost 1944.\nMeurzh 2014 Kerzu 2015 Gilbert Louis\nMeurzh 2008 Meurzh 2014 Didier Renouf digostezenn Kelennour\nMeurzh 2001 Meurzh 2008 Michel Enguehard digostezenn Retredad eus ar Post\n1974 Meurzh 2001 Gérard Bechet digostezenn Labourer-douar\n↑ René Lepelley, Dictionnaire étymologique des noms de communes de Normandie, Embannadurioù Charles Corlet, Condé-sur-Noireau, Bro-C'hall, 1996, ISBN 2-95480-455-4, pajenn 113\n↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 57\n↑ 6,0 ha6,1 Normandie 44 - La Mémoire\n↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajenn 56\n↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 55 ha 56\nAdtapet diwar « https://br.wikipedia.org/w/index.php?title=Estry&oldid=1987753 »\nKemmoù diwezhañ degaset d'ar bajenn-mañ d'an 23 Ebr 2022, da 15:45.


DiRuMmRolLeT – Stefan Carpentier\nCatégorie : DiRuMmRolLeT\nAuteur StefanPublié le 22 juillet 2016 Catégories Brezhoneg, DiRuMmRolLeT, Non classéLaisser un commentaire sur Aze ha distro\nMa, netra da welet gant kanaouenn ar strollad Buggles e gwirionez. Evel alies e oan o klask un dra bennak. Soñj am boa e oan bet en abadenn Tud eus ar vro kaset da-benn gant Yann-Bêr Gwiader ha c’hoant am boa da c’houzout ha kavout a reer anezhi c’hoazh er rouedad. Evit doare ne reer ket. Un dra zo avat am eus diskoachet hag a soñje din e oa bet diverket… Neuze met fell deoc’h ma gwelet o lenn An tousegi gant Jakez Riou… Plijadur deoc’h :p\nHag evit ar re ne oufent ket petra eo kanaouenn Buggles, enjoy !\nAuteur StefanPublié le 23 août 2015 Catégories Brezhoneg, DiRuMmRolLeT, Non classéLaisser un commentaire sur Video killed the radio stars\nAuteur StefanPublié le 18 août 2015 Catégories Brezhoneg, DiRuMmRolLeT, Non classé2 commentaires sur Diskuizhañ zo mat\n« Mammig, sec’hed am eus. »\n« Mammig, gouzout a rez pelec’h emañ ma neñneñ? »\n« Mammig, echu eo ober kakac’h ganin. »\n« Mammig, gallout a reomp sellet ouzh ar pellwel? »\n« Mammig, ur bubu am eus. »\n« Mammig, koulouch. »\nHag ar pep gwellañ goude bezañ dihunet ar vamm peogwir e tuent gant an naon d’ur sulvezh beure bennak da 7e00, trouz gant ar breur bihan ken e krene an ti: « Chiiit, breurig, arabat dihuniñ Tata, o kousket emañ. »\nContinuer la lecture de « Mammig!!! »\nAuteur StefanPublié le 27 juillet 2015 18 avril 2017 Catégories Brezhoneg, DiRuMmRolLeT, Non classé4 commentaires sur Mammig!!!\nPenaos emañ ar bed ganeoc’h? Ganit-me e talc’h da vont. Klañvik on er mare-mañ, louzeier da lonkañ ha kement zo. An dra-se am befe gallet lavaret deoc’h war Facebook pe Twitter pe Google + n’eus ket keit-se c’hoazh. Perak ar foeltr neuze paeañ evit kaout ma blog din-me mar lakaan kement am eus da lavaret e ti embregerezhioù a ra arc’hant ouzh ma spiañ? Continuer la lecture de « Rouedadoù sokial »\nAuteur StefanPublié le 19 juin 2015 Catégories Brezhoneg, DiRuMmRolLeT, Non classé4 commentaires sur Rouedadoù sokial\nKaer ha dispak e oa an amzer, tomm zoken. Darev e oan da dremen ur pennadig amzer gant ma hini vihan hag he c’hamaladed en ur valeadenn war dodenn ar c’hontadennoù. Buan e kouezhas ma lipenn war ma lapenn avat. Ne oa ket ma merc’h er strollad bugale a oa bet fiziet ennon hag en un tad-kozh. Ma. E-giz-se emañ ar vuhez. Ne vez ket ar voul ganin peurliesañ. Ha pevar faotr dilu er strollad ouzhpenn-se. N’eo ket aze emañ an dalc’h avat. Continuer la lecture de « Korri… petra? »\nAuteur StefanPublié le 16 avril 2015 Catégories Brezhoneg, DiRuMmRolLeT, Non classéLaisser un commentaire sur Korri… petra?\nPrizioù lennegel e Gouel al levrioù 2014\nDisadorn e oan bet e Karaez da Ouel al levrioù. Klask a ran bep bloaz mont da lid Priz Langleiz ha war an hevelep tro da hini Priz Ti-kêr Karaez.\nNe ouzon ket ha ne oa ket bet klevet gant an dud e oa poent reiñ ar prizioù, ret ne oa ket deuet nemeur a dud er sal da arvestiñ ouzh roidigezh ar prizioù. Chomet e oa al loreidi e korn al leurenn. Graet pep tra gant ur seurt lentidigezh na zere ket ouzh prizioù lennegel ha pa vefe unan un Ti-kêr hepken ha nebeutoc’h c’hoazh ouzh unan eus ar prizioù a dlefe bezañ pouezus hag enorus el lennegezh vrezhonek. Continuer la lecture de « Prizioù lennegel e Gouel al levrioù 2014 »\nAuteur StefanPublié le 27 octobre 2014 Catégories Brezhoneg, DiRuMmRolLeT, Non classé5 commentaires sur Prizioù lennegel e Gouel al levrioù 2014\nIwerzhon a ren\nUr pennad zo em boa gwelet When I’m gone (pe the cup song) en iwerzhoneg hag e brezhoneg. Ret eo anzav n’omp ket par d’an iwerzhonegerien yaouank. Sellit kentoc’h\nAdapet e oa bet Lucky ivez e brezhoneg gant Quentin Morvan\nMet siwazh, n’hon eus ket kement a arc’hant da lakaat evit kaout traoù evel en Iwerzhon.\nHa ne ran ket anv eus ar ganaouenn saoznek-se a gavan un tamm hegasus en he yezh orin… hag a gavan ken brav en iwerzhoneg :p\npe c’hoazh Let her go\nKaer hon eus aozañ Kan ar Bobl bep bloaz, muioc’h a ganaouennoù seurt-se a blijfe din klevet. Da c’hortoz e sellan ouzh chadenn TG Lurgan e YouTube.\nAuteur StefanPublié le 11 septembre 2014 Catégories Brezhoneg, DiRuMmRolLeT, Non classé3 commentaires sur Iwerzhon a ren


Eizved pennad — XIII - Wikimammenn\nEizved pennad — XIII\nR. Prud’homme, 1903 (p. 259-260)\n◄ Perak diou voskeen war al leuren zakr. — Moskeen Omar. — Taulen an tacho Moskeen El-Aksa : posto an aprouf Dindan al leuren zakr. — An Nor Alaouret ►\nMoskeen El-Aksa en em gav ’læc’h e savaz gwech-all an impalaer Justinian iliz-veur ar *Ginnigaden. An hano-ze a roaz d’ei evit diskoel e teue an tado hag ar mammo, en amzer ar Judevien, da zigas di ha da *c’hinnig d’an Au. Doue o merc’hed bihan, evit ma vijent savet eno en e zoujans. Eno ’veve, *aketuz da bleal gante, intanvezed santel a stumme ’nê euz o gwellan dindan lagad an Au. Doue : rak o *c’helendi a oa harpet ouz an Templ, kouls laret. Eno eo e teuaz sant Joachim ha santez Anna da zigas o merc’h Mari, noajet hebken a dri bla, hag eno he lezjont ken e timejont anei da Josef ar *c’halve. Iliz-veur ar *Ginnigaden a zigase sonj euz a gement-se. Mes setu tremenet meur a gantvet aboue m’eo deut da vean digristenet ha da gemer an hano a Voskeen El-Aksa.\nAdtapet diwar « https://br.wikisource.org/w/index.php?title=Eizved_pennad_—_XIII&oldid=105007 »\nKemmoù diwezhañ degaset d'ar bajenn-mañ d'an 4 Eos 2017, da 09:56.


Ai‘ta! » Sevel a ra klemm Skol-Veur Kreistez Breizh a-enep stourmerien ar brezhoneg !\nE-kerzh gouel etrekeltiek diwezhañ en Oriant e oa bet kaset un oberenn arouezel dirak stand Skol-veur Kreistez Breizh evit sevel a-enep politikerezh ar skol-veur war ar brezhoneg. Disammet ‘oa bet totemoù panellerezh unyezhek dirak stand ar skol-veur e gouel etrekeltiek en Oriant. Evit gouzout hiroc’h, sellet ouzh al liamm evit an teul klok + video : https://aita.bzh/?p=4719\nPal e oa goulenn groñs pas hepken ar gwir da vout met ivez aotregezhioù e brezhoneg er skol-veur ar Mor-Bihan hag ur stummadur evit an deskadurezh divyezhek. Hiziv an deiz e vez stummet an danvez gelennerien er skolioù-meur met n’eus netra evit ar gelennerien divyezhek er Mor-Bihan !\nAdgoulennet hon eus dre an oberenn-mañ un emvod get Prezidant Skol-veur Kreistez Breizh, Ao. Jean Peeters, a respont… en ur sevel klemm a-enep stourmerien ar brezhoneg !\nDre m’emañ o tostaat an dilennadegoù rannvro ha sinadur ar c’henemglev war yezhoù Breizh etre ar Stad hag ar rannvro (rakwelet en Emglev evit dazont Breizh e 2013), prizet e vo politikerezh Skol-Veur Kreistez Breizh a-enep treuzkas ar yezh gant ar vretoned !\n« 14 pal da dizhout evit un emglev a-feson evit diorren ar brezhoneg !\nKenemglev evit ar brezhoneg : d’ober petra ? – Lizher digor Ai’ta! »


D'ar 25 a viz C'hwevrer 1953 e Madrid eo ganet José María Aznar López.\nE penn ar Partido Popular eo bet hag e penn gouarnamant Spagn etre ar 5 a viz Mae 1996 hag ar 17 a viz Ebrel 2004.\nE 1979 e oa emezelet ouzh an Emglev Poblek, ar strollad mirour bet savet gant Manuel Fraga. Da gannad ez eas a-raok mont da benn kumuniezh emren Castilla y León.\nE 1987 e oa bet lakaet e penn e strollad gant Manuel Fraga. Dindan Aznar ez eas ar strollad war-zu ar frankizouriezh (tu-dehou ar c'hreiz) ha cheñchet anv ar strollad gantañ : ar Strollad Poblek e voe hiviziken. E Parlamant Europa ez eas ar SP kuit eus ar strollad mirour evit mont gant hini an dekomtratourien-gristen.\nE 1994 e voe trec'het diwar nebeut gant Felipe González.\nE 1996 e voe trec'h war Gonzales avat. En em harpañ war ar strolladoù euskarat ha katalan e voe rediet koulskoude evit sevel ur gouarnamant solud. D'ar 5 a viz Mae 1996 ez eas da 1añ Ministr, war anv an tu-dehou evit ar wezh kentañ abaoe distro an demokratelezh er vro.\nE 2000 e voe addilennet, ur muiañ-niver klok gantañ ar wezh-mañ.\nEus 20% da 10% ez eas ar feur dilabour dindan e c'houarnamant a-drugarez d'ur c'hresk ekonimikel na oa ket bet anezhañ abaoe ar bloavezhioù 60.\nTost-tre d'ar Stadoù-Unanet e voe evit an aferioù estren. A-du e savas gant George W. Bush evit mont da vrezeleiñ da Irak e miz Meurzh 2003 daoust d'ar Spagnoled bezañ a-enep ar brezel.\nPell zo dija en doa lavaret n'ez afe ket war ar renk un trede gwech. Betek an 11 a viz Meurzh 2004 e oa mat-tre ar sontadegoù evit Mariano Rajoy a oa da zont d'e heul. D'an deiz-se avat e voe gwalldaolioù e Madrid ha bec'h a voe lakaet gant Aznar war an ETA pa ne oant ket kaoz eus an taol-se. Diwar se ez eas ar maout gant ar Strollad Sokialour a oa bet priziet kalz gant an dud penaos e oant ivez a-enep ar brezel.\nAdtapet diwar « https://br.wikipedia.org/w/index.php?title=José_María_Aznar&oldid=1899690 »\nKentañ Ministred Spagn\nKemmoù diwezhañ degaset d'ar bajenn-mañ d'an 7 Ebr 2021, da 04:24.


Goewin - Wikipedia\nGoewin zo ur plac'h yaouank eus pevare skourr ar Mabinogi, Math fab Mathonwy, hag ar bravañ plac'h eus he remzi.\nMojenn[kemmañ | kemmañ ar vammenn]\nRoue Gwynedd eo Math, ha pa ne vez ket brezel e rank e dreid bezañ ouzh kof ur werc'hez, ha Goewin an hini eo.\nUn niz d'ar roue, Gilfaethwy, zo orgedet ouzh Goewin. E vreur drouiz a laka brezel da sevel ouzh Pryderi evit rediañ Math da vont d'an emgann, da bellaat ouzh Goewin. Brezel zo, hag e-keit se eo bet gwallet Goewin gant Gilfaethwy.\nPa zistro Math e klev an istor gant Goewin. Gwallet eo bet, n'eo ket gwerc'hez ken, n'hall ket dougen treid ar roue ken, emezi. Dimeziñ a ra Math dezhi neuze, evel dic'haou, hag Arianrhod eo ar werc'hez a gemero he lec'h.\n(br) Ar Mabinogion, troet gant Fañch Elies, embannet gant Mouladurioù Hor Yezh e 1991.\n(fr) Les Quatre branches du Mabinogi et autres contes gallois du Moyen-Age, troidigezh c'hallek eus ar Mabinogi graet gant Pierre-Yves Lambert, embannet gant Gallimard, « L'aube des peuples », Pariz, 1993, (ISBN 2-07-073201-0).\nAdtapet diwar « https://br.wikipedia.org/w/index.php?title=Goewin&oldid=1991480 »\nKemmoù diwezhañ degaset d'ar bajenn-mañ d'an 7 Mae 2022, da 10:15.


Sabrenn - Wikipedia\nGant ar ger Sabrenn e tegouezher amañ. Evit sterioù all ar ger, gwelit Sabrenn (disheñvelout).\nUr sabrenn (sabrennoù pe sabrinier, el liester) zo un arm dir goveliet da skeiñ gant ar beg hag al lemm. Kamm eo al laonenn anezhi, ha n'eus nemet an tu diavaez a zo lemm, pa vez lemm daou du laonenn ar c'hlezeier. Gant un dorn pe an daou e vez skoet, kement-se zo hervez doare ar sabrenn.\nPenaos eo disheñvel diouzh ar c'hleze ?[kemmañ | kemmañ ar vammenn]\nDaou droc'h zo d'ar c'hleze, setu eo aesoc'h da c'hoari gantañ, met lemmañ al laonenn a ra dezhi bezañ bresk. Gant un troc'h hepken eo kaletoc'h ar sabrenn, ledanoc'h keil (?) al laonenn anezhi. Un arm eus ar c'hentañ evit ar soudarded war varc'h.\nSabrinier a bep seurt[kemmañ | kemmañ ar vammenn]\nBokken : sabrenn goad ar samourai,\nDaisho : hollad div sabrenn japanat ar samouraied : ar c'h-Katana (hir) hag ar wakizashi (berr),\nFlissa (Flyssa pe Flissah) : sabrenn eeun ha moan ar Gabiled,\nKatana : sabrenn eus Japan,\nMachaira : sabrenn verr e Makedonia an Henamzer,\nNimcha : sabrenn eus Maroko,\nNinjatô : sabrenn eus Japan, implijet gant an ninja.\nNo-dachi : sabrenn hir eus Japan (tremen 120 cm, a-wechoù betek 2 vetrad). Zanbato a vez graet anezhi ivez.\nSimeterrenn : arm an Arabed,\nTachi : sabrenn verr eus Japan.\nYatagan : sabrenn pobloù zo eus Azia.\nArmoù an arme c'hall\nArmoù eus Maroko\nFlissa ar Gabiled\nEmgannañ gant sabrennoù e Breizh e 2019.\nAdtapet diwar « https://br.wikipedia.org/w/index.php?title=Sabrenn&oldid=1937140 »\nKemmoù diwezhañ degaset d'ar bajenn-mañ d'an 21 Gen 2022, da 05:09.


KDSK, Centre de Ressources Culturelles CeltiquesDocuments : Geriadur ar brederouriezh : Galleg-Brezhoneg, Brezhoneg-Galleg = Dictionnaire de philosophie : Français-Breton, Breton-Français ; Etymologie et équivalents des termes philosophiques en allemand, anglais, française et italien.\nGeriadur ar brederouriezh : Galleg-Brezhoneg, Brez...\nGeriadur ar brederouriezh : Galleg-Brezhoneg, Brezhoneg-Galleg = Dictionnaire de philosophie : Français-Breton, Breton-Français ; Etymologie et équivalents des termes philosophiques en allemand, anglais, française et italien.\nOberour(ien) : KALVEZ Tugdual\nISBN/ISSN : 978-2-917681-08-4\nKot : YBR.34(KAL) - Doc n° : 11722\n2010 - 568 pajenn\nYezh : Galleg / Brezhoneg / Brezhoneg Modern / Galleg-Brezhoneg / Brezhoneg-Galleg\nAr geriadur-mañ a c'hallo servij d'al liseidi er c'hlasoù termen, koulz ar c'hallegerien ha koulz ar reoù zivyezhek galleg-brezhoneg, d'ar studierien ha da gement hini a skriv hag a soñj e brezhoneg. Div lodenn a ya da ober ar geriadur : el lodenn gentañ ez eus 2 841 termen galleg diwar-benn ar brederouriezh hag ar skiantoù displeget, ha kinniget o zroidigezh alamaneg, saozneg, italianeg ha brezhoneg. Pep termen a gaver e frazennoù da c'houzout penaos ober gante. En eil lodenn ez eus ur c'heriaoueg brezhoneg-galleg, 4 954 ger enni o taveiñ d'an displegadennoù roet el lodenn gentañ. An aozer, Tugdual Kalvez, zo bet kelenner prederouriezh el liseoù ha kelenner psikopedagogiezh e Skolioù Normal Gwened. Kelennet en devoa ivez brezhoneg d'an danvez skolaerien. (Hervez an diveradur war gein al levr).\nDeskriverioù : Geriaoueg / Prederouriezh / Studi ha kelennadurezh ar brederouriezh / Brezhoneg / Skiantoù rik\nKot Dewey : 491.683 4(KAL)\n1 [emprunté jusqu'au 09/04/22] YRéserver


Gwagrenn - Wikipedia\n(Adkaset eus Gwagr)\nAr gwagr, pe gwagrennoù, zo organoù e korf lod loened ha hini mab-den eo o roll kenderc'hañ bouedennoù, en o zouez an hormonoù, al laezh, an halv, ar c'hwez, ar sper, an daeroù.<b Daou zoare gwagrennoù zo :\nar gwagrennoù-enborc'hañ a gas an hormonoù a-nebeudoù er gwad ;\nar gwagrennoù-ezvorc'hañ a gas ar bouedennoù all e diabarzh kleuzennoù ar c'horf pe war ar gorre anezhañ.\nAr c'hougorfenn, a zo dindan an empenn.\nAr c'hourjadenn, a zo en empenn.\nAr gouzerc'hvel, a zo en empenn ivez.\nAr gwagrennoù us-lounezh, a zo war al lounezhi.\nAr wagrenn skoed, a zo er gouzoug.\nAn toazon, a zo e kavenn ar brusk, etre an div skeventenn.\nAr gwagrennoù c'hwezpar a zo er c'hroc'hen a genderc'h ar c'hwez.\nAr gwagrennoù soav zo stag ouzh pep blevenn ar c'horf ; soav a genderc'hont evit mirout ouzh ar c'hroc'hen a zisec'hañ.\nAr gwagrennoù halv, a zo er genoù da genderc'hañ an halv.\nGwagrennoù an daeroù e pep lagad evit o leizhañ.\nGwagrennoù Brünner, a zo er benvegad koazhañ, en daouzegenn, evit aesaat ar c'hoazhañ.\nGwagrennoù ar bronnoù, a ro laezh.\nGwagrennoù Cowper, a zo e-kichen kan-troazh ar baotred evit lenkraat diabarzh ar c'halc'h kent strinkadur ar sper.\nAr raksavenn, a zo un tamm eus ardivink-genel ar baotred ; kenderc'hañ a reont ul lodenn eus ar sper.\nAr c'hellennoù sper, a zo a-dreñv raksavenn ar baotred ; kenderc'hañ a reont un dourenn karget a fruktoz evit bouta ar spergelligoù.\nGwagrennoù Bartholin, a zo e kourzh ar maouezed evit lenkraat o gouhin.\nGwagrennoù Skene, a zo a-hed kan-troazh ar maouezed ; p'he devez ar vaouez un oriadell e strink an dourenn a genderc'hont, en hevelep doare ha plijadur ar baotred. Par da raksavenn ar baotred eo gwagrennoù Skene e korf ar maouezed.\nAdtapet diwar « https://br.wikipedia.org/w/index.php?title=Gwagrenn&oldid=1551412 »\nDernière modification le 23 Gen 2014, à 23:03\nKemmoù diwezhañ degaset d'ar bajenn-mañ d'an 23 Gen 2014, da 23:03.


a-dreñv din - Wikeriadur\nSavet diwar an araogenn a-dreñv ha din, furm an araogenn da displeget er c'hentañ gour unan.\na-dreñv din /Distagadur ?/\nFurm an araogenn a-dreñv, displeget er c'hentañ gour unan\n— Deuit d'am heul ! Re ar bloavezh kentañ, chomit a-gevret ! N'eus ket aon da gaout rak an troll ma sentit ouzh an urzhioù. Chomit a-dreñv din, bremañ. Kuit diwar hent ! Bloavezh kentañ o tremen ! Ma digarezit, me zo Prefed. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 180.)\ngalleg : derrière moi (fr)\nAdtapet diwar « https://br.wiktionary.org/w/index.php?title=a-dreñv_din&oldid=288574 »\nKemmoù diwezhañ degaset d'ar bajenn-mañ d'an 22 Her 2019, da 15:21.


50 Cent o rapiñ\nAr rap zo un doare da zibunañ pozioù en ur ganañ pe lavarout anezhe hag en ur bouezañ war darn anezhe. Rap a vez lavaret ivez eus ur seurt sonerezh a implij an doare-mañ da ganañ, hag en deus ur plas bras e-barzh al luskad sevenadurel hip hop.\nDiwanet en deus ar rap e metoù ar Re Zu er Stadoù-Unanet adalek ar bloavezhioù 1970.\n1 Awenoù ha palioù ar rap\n2.1 Er Stadoù-Unanet\n2.2 E Bro-C'hall\n3 Stiloù disheñvel\n3.1 Ar rap gwregel\n3.2 Ar rap bling-bling\n3.3 Ar rap hardcore\nAwenoù ha palioù ar rap[kemmañ | kemmañ ar vammenn]\nAr rap zo ur stil sonerezh a harp ar c'han gant komzoù pouezet war ul lusk morzholiet. Ur c'haner rap a gan evit lavar ar pezh a soñj.\nHiziv an deiz en deus kollet ar rap e nerzh un tammig peogwir e oa ar mennozh kentañ reiñ da dud yaouank bezañ e-tro da lavarout ar pezh a soñjent. Met gant ar c'hontrollerezh n'o deus ket gwir da lavarout kement o deus c'hoant hep riskañ un dell-gastiz, evel ar strollad NTM e Bro-C'hall : toullbac'het e voent abalamour m'o doa lavaret traoù a-zivout ar gouarnamant en ur ganaouenn. (Daveoù a vank)\nEr Stadoù-Unanet[kemmañ | kemmañ ar vammenn]\nAr spoken word ("ger komzet") eo gourdad tostañ ar rap. Erruet e oa er Stadoù-Unanet e penn-kentañ ar bloavezhioù 1970. Un doare sonerezh eo ar rap, ganet e-barzh ar ghettoioù stadunanat du, en amzer ar Black Panthers. "MC-ing" ("ober evel Master of Ceremony") al lodennoù rapet. E 1979 e voe Rapper's Delight, gant ar strollad Sugarhill Gang, ar c'hentañ kanaouenn rap brudet-kenañ er bed.\nE dibenn ar bloavezhioù 1980 ec'h erruas er skinwel ar c'hentañ strolladoù Freestyle (NTM, Assassin, MC Solaar da skouer). Er bloaz 1984 e teuas pouez d'ar rap e Bro C'hall pa voe skignet war ar media. Da skouer war TF1, an abadenn H.I.P H.O.P kinniget gant Sidney.\nAr ganerien o klemm, diwar ar bannlevioù, a reas berzh bras e kreiz ar bloavezhioù 1990. Diskleriañ a rejont en o c'hanaouennoù stad o buhez, hini o endro hag o mennozhioù. Ar rap eo ar c'hentañ stumm sonerezh a gomz diwar ar bannlevioù. O fennvad a voe ur gwir anadenn gevredadel : yaouankiz ar bannlevioù a zizoloas en-dro ar blijadur da c'hoari gant ar yezh, da zorloiñ ar gerioù, ar sonioù hag ar sterioù. Ar rap a zeuas da vezañ un nor war an tu mat hag ar brud.\nAr rap gallek zo ur redenn sonerezh a zeu eus ar rap stadunanat, ha maget eo c'hoazh gantañ. Krog eo ar rap gallek da gaout e bersonelezh dezhañ. Brañskellat a ra e gemennad etre klemmoù taer hag arc'hadurioù sokiopolitikel.\nKavet e vez abeg gant lod tud ec'h eo bet kemmet tro-spered al luskad gant ar mediaekadur hag an arc'hant puilh. Brudet-kenañ eo deuet ar rap da vezañ hiziv. Aweniñ a ra kalz saverien sonerezh filmoù evel Steve Reich.\nManau, strollad hip hop ha slam awenet gant ar sonerezh keltiek\nHocus Pocus, strollad rap-jazz\nColumbine, strollad rap\nMicronologie, strollad hip hop levezonet gant ar funk hag ar jazz\nAr c'haner rap Iwan B.\nKrismenn : kaner kan-ha-diskan ha beatbox.\nStiloù disheñvel[kemmañ | kemmañ ar vammenn]\nKalz doareoù rap a zo. Setu un nebeud skouerioù.\nAr rap gwregel[kemmañ | kemmañ ar vammenn]\nAr merc'hed n'o deus ket ur plas bras e bed ar rap, ma n'ez eus lec'h nemet evit ar baotred(Daveoù a vank). Gant ar plas brasoc'h gant ar merc'hed er rap ez eus bet temoù nevez evel ar palforioù, plas ar merc'hed er bannlevioù pe c'hoazh ar feulster etre priedoù. Met gwelet e vez c'hoazh ar rap gwregel evel un doare sonerezh tost d'ar c'hanaouennoù boutin.\nMissy Elliott ha Diam's emañ e-touez ar raperezed brudetañ.\nAr rap bling-bling[kemmañ | kemmañ ar vammenn]\nAn drouganv-se a zeu eus trouzadell ar chadennoù aour gwisket gant ar ganerien. Troet war-du ar moneiz eo an doare rap-se. E sonennoù a gas en-dro d'ar Gangsta Rap eus kornôg ar Stadoù-Unanet. Ur c'haner evel Booba a vez gwelet evel ur skouer eus an doare rap-se, pe c'hoazh La Fouine ha Dabaaz.\nAr rap hardcore[kemmañ | kemmañ ar vammenn]\nDiaesoc'h eo live ar c'homzoù. Komz a ra alies eus ar re yaouank er bannlevioù. Ne vez ket skignet re ar rap hardcore gant an tier-embann bras. Skignet e vez dindan stumm kasedigoù mesket pe albomoù straet enrollet e-barzh studioioù eeun. Ar ganerien n'int ket a-du gant ar reizhiad sokial hag ekonomikel, ha kanet e vez an traoù-se ganto gant pozioù feuls-tre a wechoù, peurgetket diwar-benn ar polis hag un nebeud pennadurezhioù politikel. Kavet e vez er renk-se kanerien evel Alibi Montana, Alpha 5.20, LIM, Sefuv, 113, NTM, Larsen.\nAdtapet diwar « https://br.wikipedia.org/w/index.php?title=Rap&oldid=1920667 »


Ar golaborasion e Breizh | Becedia\nAr golaborasion e Breizh\nAozer : Christian Bougeard / Genver 2019\nDaou zoare zo bet da genlabourat gant an ac’huberien alaman : kolaborasion ar Stad, bet aozet dre gaer gant ar marichal Pétain ha renad Vichy da heul an emgav a oa bet etrezañ ha an Alamanted e Montoire (d’ar 24 a viz here 1940), ha luskad ar genlaborouriezh, da lâret eo emzalc’h ul lodenn dister awalc’h eus ar Frañsizien, bet choazet gante mont a-du gant an nazied diwar abegoù politikel, ideologel pe evit o interestoù bihan o-unan. Kement-mañ a dalvezas e Breizh evel e lec’h all, kerkent hag ac’hubet ar Vro, d’an 18 a viz even 1940, betek 1944 ha betek miz mae 1945 zoken, keit ha ma talc’has an Alamanted gant o argaeoù diwezhañ, en Oriant hag e Sant-Nazer.\nKolaborasion ar Stad c’hall\nLakaat politikerezh Petain hag e c’houarnamantoù e pleustr a voe graet gant kannaded ar Stad c’hall – anv ar renad-se end-eeun, ar brefeded hag ar velestradurezh (polis, jañdarmiri, boueta, deskadurezh-stad), a oa dindan urzhioù an Alamaned war-eeun, ha dindan reoù Vichy pelloc’h.\nHa pa glaske ar re-se doujañ da urzhioù an Alamaned gwellañ m’hallent, e veze diaesoc’h-diaesañ kontantiñ anezhe (enrollañ labourerien, tailhoù war produennoù al labour-douar). Gant ar brefeded e veze lakaet ar politikerezhioù kenlabour-se e pleustr war an dachenn - darn anezhe o souten an Dispac’h broadel – prefed rannvro Roazhon (da heul krouidigezh rannvro Breizh he fevar departamant e miz even 1941) ha hini rannvro Angers (al Liger-Izel enni) koulz ha merourien ar polis.\nKement ha frealziñ un tamm ar re o devoa taolet kred war gomzoù brav Vichy diwar gwirioù ar proviñsoù kozh e savas Quenette, prefed rannvro Roazhon, Komite Kuzuliañ Breizh (CCB) e miz here 1942, da blediñ gant yezh ha sevenadur ar Vro, 22 ezel anezhañ, pennoù-bras anezhe-tout, evel Yann Fouere, kuit a zen ebet eus tu pellañ SBB/PNB.\nE Breizh evel e lec’h all e voe lakaet e pleustr ar politikerezhioù c’hwennat (ar c’huzulioù-kêr eus an tu-kleiz peurliesañ) ha skarzhañ (kargidi yuzev, komunour pe frañmason). Diskouez a ra kement-mañ ar c’henlabour splann a oa gant an ac’huberien, koulz war dachenn ar politikerezh ha reoù ar velestradurezh hag ar polis. Adalek 1940, diwar goulenn an Alamaned e voe renablet gant Vichy ar yuzevien c’hall hag estren, deuet darn anezhe da glask repu da goulz an dec’hadeg vras. E 1942 e voent lakaet dindan evezh ar velestradurezh c’hall (ur steredenn velen gwriet ouzh o dilhad) a gasas an harzadegoù bras ivez.\nGant ar polis hag ar jañdarmiri ivez, eus 1940 da 1942, e voe bac’het ar gomunourien bet savet ur fichenn warne, ha heskinet ar rezistanted kentañ (PCF, Front national, FTP). Souten politikereh Vichy a reas ar c’helaouennoù rannvroel (L’Ouest-Éclair, Le Phare de la Loire, La Dépêche de Brest) koulz ha La Bretagne, bet krouet e miz meurzh 1941 gant ar « rannvroelour » Yann Fouéré (en devoa darempredoù stank gant tu pellañ an Emsav e gwirionez) a lakaas e grabanoù war La Dépêche de Brest ivez e miz meurzh 1942.\nTalañ a reas kevredigezh Breizh avat, pa vagas heug ouzh an ac’huberien alaman kerkent : muioc’h-mui e veze talet ouzh kolaborasion ar Stad dre nerzh an diegi hag an nac’hañ. En em enrollañ er Rezistañs a reas darn eus ar sternidi, ken e rankas polisoù an nazied hag ar Wehrmacht ober o-unan war-dro ar gwaskañ (harzet e voe daou brefed e 1943 hag e 1944 e Aodoù-an-Hanternoz) ha derc’hel an urzh en e sav.\nAr golaborouriezh, speredel, politikel pe polisour (polisourien o kenlabourat gant an enebour da heskinañ ar rezistanted) eo ar choaz, bet graet gant nebeud a dud, servijout an urzh « nevez » nazi evit abegoù ideologel (ar faskouriezh c’hall pe hec’h adstumm breizhat) pe evit an arc’hant a-wechoù.\nMeur a aozadur hag a strollad, bet aotreet gant an ac’huberien e 1941 hag arc’hantet gante, a veze kevezerezh etreze o klask sachañ ar boblañs pep hini war e du, en aner da gentañ, en enebiezh muioc’h-mui. Ken treut e oa roll o izili e gwirionez ken e oa mat d’an eil kement mestaol ouzh egile : emsilañ, kenkizañ ha lies-emezelañ.\nEmbann a rae ar strollad Collaboration bezañ war un dro penn-a-raok an Dispac’h broadel hag ul liamm etre ar strolladoù pellaourien. Aozet e voe prezegennoù sevenadurel pe arzel gantañ er c’hêrioù ha sachañ a reas evel-se, e 1942-1943, un tamm mat a bennoù bras eus an tu dehou, dedennet mui pe vui gant ar renad nevez (ur mil bennak anezhe el Liger-Izel, eus 250 da 300 en Aodoù-an-Hanternoz).\nDaou strollad faskour o devoa un tamm muioc’h a bouez evit ar strolladigoù kolaborour a veze o tifretal neuze : ar PPF (Parti populaire français), renet gant Jacques Doriot, un enep-komunour daonet (skarzhet e oa bet eus ar PCF e 1934) hag an RNP (Rassemblement national populaire) renet gant Marcel Déat (bet kuitaaet an SFIO gantañ e 1933). Ne rae an MSR ha strollad franciste Marcel Bucard nemet diskouez beg o fri gwech-ha-gwech all, nemet er Morbigan hag el Liger-Izel evit a sell ouzh ar frañsisted… ha pa gustume ar re-se ober kalz a deilh gant nebeut blouz e Roazhon hag e Naoned. Ar strolladoù-se ne oa nemet un toullad bihan a izili dezhe e Breizh, war-bouez el Liger-Atlantel e lec’h e oant niverusoc’h (war-dro 2 000 anezhe o kontañ ar strollad Collaboration, 80% anezhe e Naoned)\nAr PPF a oa 140 ezel dezhañ e Penn-ar-Bed e 1942 hag eus 150 da 300 el Liger-Izel, da lâret eo koulz hag an RNP en daou zepartamant-se. Taget e voe burevioù-kêr ar strolladigoù-se gant ar rezistanted, ar gomunisted dreist-holl, hag o renerien kement-all, evel Doriot e Roazhon. Lazhet e voe lod anezhe zoken e fin ar bloavezh 1943 hag e 1944. E 1944 e savas yaouankizoù ar strolladoù kolaborour bezenoù hag a roas harp d’an Alamaned da heskinañ ar rezistanted. An enrollañ en LVF (Légion des volontaires français contre le bolchevisme) da vont da vrezeliñ war dalbenn Rusia ne reas ket kalz a verzh e Breizh avat (war-dro 300 den, 170 anezhe eus al Liger-Izel).\nTennañ a reas renerien SBB, bet divodet e 1939, o mad eus an dec’hadeg vras da zistreiñ e Breizh da heul an ac’huberien nevez. En o zouez e oa Olier Mordrel ha Frañsez Debauvais, o devoa kavet repu e Berlin. Hag int neuze o klask boulc’hañ hent dizalc’hidigezh Breizh, en despet da enebiezh an Alamaned, evit abegoù strategiel splann awalc’h. D’an 3 a viz gouere 1940 e voe savet Kuzul Broadel Breizh gante e Pondi, danvez ur gouarnamant breizhat d’o meno. D’an 29 a viz gouere avat e tibunas miliadoù a Bondiviz (6 000 ?) a-enep donedigezh Célestin Lainé hag e wazed bet lakaet o c’hrabanoù war gastell ar Roc’haned. Hag an disrannerien vreizhat da sevel L’Heure bretonne neuze, kelaouenn sizhuniek SBB nevez,e lec’h Breiz Atao. Ur gelaouenn enep-yuzev, enep-komunour ha gouennelour a oa anezhi, o tagañ koulz Vichy, de Gaullle hag ar Saozon, o kanañ meuleudi da « Europa nevez » an nazied hag o vroudañ ar c’henlabour gant an alouberien. E deroù ar bloavezh 1941 e voe savet gant SBB, hag-eñ urzhiet-strizh a grec’h d’an traoñ, maneet hag arc’hantet gant an Alamanted, ar Bagadoù Stourm, ur servij-urzh renet gant ar c’hizeller Yann Goulet.\nAn Alamaned, bet komprenet mat gante enebiezh ar bobl ouzh disrannerien Breizh a intrikas un taol-skub diabarzh e 1940, da skarzhañ an daou rener ha da lakaat ar vreudeur Delaporte en o flas, tost eus metoù katolik an abad Perrot. Hag int ha derc’hel gant politikerezh ar golaborasion neuze. E 1942-1943, pa oa SBB ar vreudeur Delaporte en e varr, a oa eus 1 200 da 1 500 a izili dezhañ, 300 anezhe oberiant da vat, hag un tamm mat a genduidi ouzhpenn, da lâret eo brasañ strollad kolaborour Breizh.\nKoulskoude en doa ranket ar strollad-se, kerkent ha ma oa bet savet, talañ ouzh enebiezh ar Vretoned (kunujennoù pa veze gwerzhet L’Heure bretonne). Un nebeud eus e izili, gopret gant polisoù an Alamaned a gase o reuz a-enep ar Rezistañs e Breizh, koulz ha Kommando Landerne, kaset gant an Alaman Herbert Schaad. Ober o mad eus stourm ar brezhoneg a glaskas metoù alaman keltgarour ober ivez oc’h implijout ar yezhoniour brestat Louis Nemo (Roparz Hemon) a gase abadennoù brezhonek (diaes o c’hlevout e Breizh-Izel abalamour da mankoù teknik) war Radio Roazhon-Breizh, dindan renerezh ar profesor Leo Weisgerber. E miz here 1941 e savas Weisgerber e Roazhon Emsavadur Keltiek Breizh (ICB / Institut celtique de Bretagne) renet gant Roparz Hemon. Lakaet e voe dezhañ da bal sachañ pennoù meur Breizh war-zu ar Reich. E 1942 e yae, hervez kont, « 350 tudenn a-bouez » d’ober an ICB. Stank e oa an darempredoù etre Komite Kuzuliañ Breizh (KKB/CCB) hag EKB/ICB dre ma oa meur a hini ezel an eil hag egile.\nAdalek 1943 e klaskas SBB Delaporte pellaat diouzh e warezourien ken e tisrannas tu pellañ ar strollad da heul Célestin Lainé a felle dezhañ sevel un arme breizhat (al Lu Brezhon). A-benn ar fin e voe krouet gant Lainé ar strollad Cadoudal e Roazhon, a voe anvet Bezen Perrot da heul muntr an abad Perrot gant an FTP e Skrignag. Mont a reas eus 70 da 80 gwaz eus ar bezen Perrot betek penn-pellañ ar golaborasion, enrollet er Waffenn SS, bet gwisket lifreoù an arme alaman gante, da heskinañ ar rezistanted en hañvezh 1944 kent tec’hout kuit en Elzas hag en Alamagn ha mont da glask repu en Iwerzhon.\nDoareoù all ar golaborasion\nRikouret e voe renad Vichy hag an ac’huberien gant ar flatrerien rezistanted hag enebourien an urzh nevez. Niverus eo bet ar re-se, a bep seurt abegoù gante. Ken bras all e voe ar golaborasion ekonomik : sentiñ ouzh urzhioù-prenañ an Alamaned a ranke an embregerezhioù ober, evit chom en o sav paneveken. Ur c’hras e oa da lod anezhe avat, tennañ gounid diwar preizherezh ekonomiezh Bro Frañs gant ar Reich.\nGant ar marc’had du (disheñvel diouzh ar marc’had gris a c’helle ar broduerien hag ar genwerzhourien tennañ o mad dioutañ hep mont re bell ganti) e tapas lod pinvidikaat buan hag aes diwar goust ar bobl en dienez. Labourat a rae an drafikourien vrasañ evit an ac’huberien ha gwarezet e oant gante. An tavarnioù, an ostalirioù hag ar pretier e oa splann d’an holl ar gounid a dennent diwar o fratikoù alaman.\nKen gwir all e oa evit chanterioù bras an arme alaman (an aerborzhioù, diazlec’hioù al listri-spluj ha Moger bras ar Meurvor atlantel adalek 1942) a roas ul lañs bras da embregerezhioù Breizh, bihan pe kenn, hag a laboure evit an Aozadur Todt. En embregerezhioù diavaes avat e veze fiziet ar chanterioù pennañ, asambles gant embregerezhioù alaman. Kastizet e voe an holl rannoù-se eus an ekonomiezh pa sonas eur ar c’hwennadeg ekonomik da heul an Dieubidigezh. Micherourien ar vro, dilabour pe sachet gant goproù gwelloc’h, bet war ar roll er chanterioù-se e 1940-41, a voe lakaet muioc’h-mui a labourerien eus kornioù all Bro-Frañs pe eus broioù estren en o lec’h.\nNe yeas ket kalz a Vretoned da labourat dre gaer en Alamagn e deroù ar brezel ha pa oa kreñv ar propaganda ha kaer ar goproù prometet. Ken dister all e oa bet niver ar re a yeas da heul Pierre Laval pa c’halvas d’ar Relève, e 1942. Dre hek (Relève hag STO goude-se) an hini e voe enrollet ar re a rankas mont kuit e 1942 hag e 1943. Ur golaborasion all zo bet ivez avat : hini ar c’halonoù tener. Ker e koustas, alies, d’ar merc’hed brudet, e gwir pe dre gaou, evit bezañ bet o tommañ o c’halon d’ur soudard alaman, pan erruas eur ar c’hontoù (merc’hed bet lazhet kuit a brosez ebet, reoù all bet touzet o blev dezhe war ar blasenn bublik).\nE-pad pevar bloaz he deus ranket Breizh, ac’hubet gant an arme alaman, talañ ouzh gwirvoud pemdeziek ar politikerezhioù kenlabourat gant an enebour, a veze kaset gant renad Vichy. Dister-tre eo bet niver an dud zo bet engouestlet er golaborasion bolitikel, pe war dachenn ar polis hag an arme, war-bouez ul lodenn strizh eus an Emsav he deus rivinet e vrud betek en deizioù a-vremañ. Diaes eo muzuliañ pouez ar golaborasion ekonomik avat. Chom a ra merket don eñvor ar brezel-se gant skeudenn SBB, e wel d’an holl, dre e gazetenn L’Heure bretonne paneveken, dre e badusted a-hed prantad an ac’huberezh, sko ouzh ar strolladigoù kolaborour gall berr pe verroc’h o fad, ha dre enrolladur bezen Perrot Célestin Lainé er Waffen SS.\nArabat eo ankouat memestra heug ar Vretoned ouzh an ac’huberien, hag int tomm d’ar Saozon ha da de Gaulle na pegen niverus e oant bet oc’h en em enrollañ en FFL (Forces françaises libres / Lu gall diac’hub), e rouedadoù hag e luskadoù ar Rezistañs.\nHamon Kristian, Les nationalistes bretons sous l’Occupation, Le Relecq-Kerhuon, An Here, 2001.\nBougeard Christian, La Bretagne de l’Occupation à la Libération (1940-1945), Rennes, PUR, 2014.\nCarney Sébastien, Breiz Atao ! Mordrel, Delaporte, Lainé, Fouéré : une mystique nationale (1901-1948), Rennes, PUR, 2015.


Da breniñ ! Levr nevez : Priñsezig an dour - Ti Douar Alre\nLaouen-bras eo Ti Douar Alre hag Emglev Bro An Oriant é kinnig deoc'h o embannadur nevez : « Lizig, Priñsezig an dour ».\nE-ser lenn ar 120 pajenn a ya d'ober al levr e voc'h kaset da heul troioù-kaer Lizig, ur gorriganez vihan, a-dreuz ur rouantelezh vurzhudus e-lec'h ma klever al logod, ar chignaned hag an tousegi é predeg èl tud. Pinvik eo neudenn an istor ; puilh ha dic'hortoz eo an darvoudoù skrivet en ur yezh flour ha bev.\nE deroù an ugentvet kantved e oa bet embannet an oberenn-mañ evit ar wezh kentañ. Adlabouret eo bet kement a-fed testenn (reizhskrivadur) hag a-fed skeudennoù. Ur plas frankoc'h 'zo bet roet d'an engravadurioù savet get G. TH. Rotman, ur c'hant bennak etre tout ; livet int bet oc'hpenn da se. C'hwi a gavo un tañva er pezhioù-stag.\nKevret get al levr e kavoc'h...\nUr bladenn, ul lennadenn get Daniel Doujet hag Anaig Lucas, heuliet get sonerezh savet get David Le Port.\nUr c'haierig get an destenn lakaet e galleg get Daniel Carré.\nMent al levr : 21 x 29,7 cm / Niver a bajennoù : 120 / ISBN : 978-2-9570496-1-5\nPriz Klik ha Kolekt : 18 €.\nDeuit da gerc'hat ho skouerenn en hor burev e Pleuwigner (11 ru an Tanin). A-raok, pellgomzit deomp da 06 58 97 15 93.\nPriz Mondial Relay : 23,35 €\nDre an ti-post : 26 € get ar mizoù-kas da breniñ amañ


Trede Sul ar C'horaiz - Tiegezh Santez Anna\nSul 7 a viz Meurzh 2021 - Trede Sul ar C'horaiz\n* Dimanche 7 Mars 2021 - 3e Dimanche de Carême\n3de Sul an C'horaiz - gant Introibo\nStumm ordinal - bloavezh B\nAviel Sant Yann 2, 13-25\niskarit an Templ-mañ, hag en ur ober tri devezh me en adsavo.\nTost edo Pask ar Yuzevion ha Jezuz a bignas da Jeruzalem. Kavout a reas en Templ ar werzherion ejened, deñved ha koulmed, hag an drokerion-voneiz en o c'hoazez. Hag o vezañ graet ur skourjez gant kerdin, ec'h argasas an holl er-maez eus an Templ, hag an deñved hag an ejened; stlabezañ a reas moneiz an drokerion hag ec'h eilpennas o zaolioù.\nHa d’ar varc'hadourion-goulmed e lavaras : «Kasit kement-se ac'hann, ha na rit ket eus ti va Zad un ti-kenwerzh.» Neuze e teuas soñj d’e ziskibion ez eo bet skrivet: «Ar gred evit ho ti am debro-me.»\nAr Yuzevion avat a savas o mouezh hag a lavaras dezhañ: «Peseurt arouez a ziskouezez dimp evit gallout ober kement-se?.» Ha Jezuz da respont ha da lavarout dezho:\n«Diskarit an Templ-mañ hag en ur ober tri devezh me en adsavo.»\nNeuze ar Yuzevion a lavaras: «C’hwec'h vloaz ha daou-ugent eo bet padet sevel an Templ-mañ, ha te en ur ober tri devezh en adsavo?» Met eñ a gomze eus Templ e gorf.\nNeuze pa voe adsavet a-douez ar re varv, e teuas soñj d’e ziskibion en devoa lavaret an dra-se, hag e kredjont er Skritur hag er gomz bet diskleriet gant Jezuz.\nE-pad m’edo e Jeruzalem gant gouel ar Pask, e kredas kalz en e anv, o welout an arouezioù a rae. Met eñ, Jezuz, ne fizie ket enno dre m’ o anaveze holl, ha dre n’en devoa ket ezhomm e roje unan bennak testeni dezhañ diwar-benn an den, rak eñ e-unan a ouie petra a oa e-barzh an den.\n*Kan an Digoradur (Introit)\n(Salm 24, 15-16)\nEmañ bepred va daoulagad ouzh an Aotrou, rak eñ a denno va zreid eus ar roued.\nTroit davedon, ho pet truez ouzhin, dre ma'z on va-unan-penn ha reuzeudik.\n(+ gwerzadoù 1-2)\nEtrezek ennoc'h, Aotrou, e savan va ene, va Doue, ennoc'h e fizian. Grit n'am bo ket a vezh.\nEvit e selaou: Oculi mei semper ad Dóminum\n3de Sul an C'hoaraiz - gant Introibo\nPublié dans Gregorian, Liderezh, Messe, Oferenn, Sainte Liturgie, Sulvezhioù, Koraiz


Sozialistische Einheitspartei Deutschlands - Wikipedia\nLogo Strollad sokialour unvan Alamagn\nSkritell gant SED, 1950\nSozialistische Einheitspartei Deutschlands, SED (alamaneg a dalvez Strollad sokialour unvan Alamagn) a oa strolad politikel pennañ DDR.\nE miz Ebrel 1946 e c'houlennas ar Soviediz digant izili SPD ha re KPD a oa en tiriad aloubet ganto ma vefe kendeuzet an daou strollad ha ma vefe savet ur strollad marksour-leninour nemetken. Sed penaos e voe krouet SED, an aozañ o vezañ heñvel ouzh hini Strollad komunour URSS,. E penn ar strollad e voe lakaet ar c'homunour Wilhelm Pieck hag ar sokial-demokrat Otto Grotewohl. E penn DDR e voe SED betek diskar moger Berlin e 1989. Kadarnaet e voe e berzh pennañ e bonreizh DDR 1968, ar pezh a badas betek ar 1añ a viz Kerzu 1989.\nDigoradur 11vet Parteitag e Palast der Republik e 1986\nPa voe diskaret DDR e teuas SED da vezañ PDS e 1990, gant ar breutaer Gregor Gysi en e benn. Ar gomunourien na sajvont ket a-du a savas KPD nevez (en:Communist Party of Germany (1990)), ma kemeras perzh Erich Honecker ennañ.\nDa-geñver dilennadegoù 2005 e voe un emglev etre PDS ha WASG (kaset gant Oskar Lafontaine) gant an anv Die Linkspartei («Strollad an tu-kleiz»). An daou strollad a gendeuzas e 2007 hag evel-se e voe krouet Die Linke.\nRoll ar re bet e penn SED[kemmañ | kemmañ ar vammenn]\n21 a viz Ebrel 1946 : kendalc'h kentañ SED. Wilhelm Pieck hag Otto Grotewohl en e benn.\n24 a viz Gouere 1950 : Walter Ulbricht e penn SED.\n3 a viz Mae 1971 : Erich Honecker.\n18 a viz Here 1989 : skarzhet Honecker, Egon Krenz a gemer e blas.\n3 a viz Kerzu 1989 : Egon Krenz a goll e bost.\n↑ Histoire de l’Allemagne, XIX- XX siècle. Le long chemin vers l’Occident, Heinrich August Winkler, Fayard, 2005, ISBN 2213624437, p.571\n↑ L’histoire de l’Allemagne contemporaine, levrenn 2, Gilbert Badia, Messidor-Editions sociales, 1987\nAdtapet diwar « https://br.wikipedia.org/w/index.php?title=Sozialistische_Einheitspartei_Deutschlands&oldid=1976963 »\nKemmoù diwezhañ degaset d'ar bajenn-mañ d'an 6 Meu 2022, da 10:56.


KDSK, Centre de Ressources Culturelles CeltiquesDocumentos : Emvod kelaouiñ (Klub kelaouiñ Roazhon ha Breizh). Strollad Mic Mac (evit ar bladenn Ragga Breizh) o tiskouezh tee-shirtoù gant ur banniel Gwenn-ha-du ha skrivet warno Ragga Breizh, e Roazhon, e 1996.\nAimeri. 5, Aimeri & [et] les vestiges du passé....\nEmvod kelaouiñ (Klub kelaouiñ Roazhon ha Breizh). ...\nEmvod kelaouiñ (Klub kelaouiñ Roazhon ha Breizh). Strollad Mic Mac (evit ar bladenn Ragga Breizh) o tiskouezh tee-shirtoù gant ur banniel Gwenn-ha-du ha skrivet warno Ragga Breizh, e Roazhon, e 1996.\n[= Conférence de presse (Club de la Presse de Rennes et de Bretagne). Groupe Mic Mac pour son disque Ragga Breizh) montrant des tee-shirt avec un Gwenn-ha-du et sur lesquels est écrit Ragga Breizh, à Rennes, en 1996].\nDoare skor : Moulladenn war paper (B) - Gwenn ha du\nAutores : [Disanv] (Luc'hskeudennet gant)\nSignatura : KDSK_SAE_Lodad01B0923_P.jpg - Doc n° : 16977\nSkeudtapadur (Deiziad) : 1996\nTachad : Sonerezh ha Kanaouenn e Breizh ; Implij ar mediaoù kelaouiñ\nSujed lakaet war-wel : Strollad sonerezh / Yaouank / Logo / Panellerezh\nDescriptores : Sonerezh ha Kanaouenn e Breizh / Pladenn nevez / Koulzad brudañ / Klub kelaouiñ Roazhon ha Breizh\nDen publik : GOATER Jean-Marie ; MIC MAC (strollad sonerezh)\nLec'h an darvoud : Breizh ; Roazhon\nRummadur a orin : 81 (SAE_Lodad 1)_Ragga Bzh + Breujoù Breizh (1996)


L'Attente (Maupassant) - Wikipedia\nL'Attente zo un danevell gant Guy de Maupassant, embannet en 1883.\nL'Attente a oa bet embannet da gentañ e Le Gaulois an 11 a viz Du 1883.\nAdembannet e voe en dastumad dalif Le Colporteur en 1900 ha lakaet da bevare war-lerc'h an danevell La Serre.\nMestr Lebrument, noter, a zispleg un afer en deus bet d'ober war he zro. Un deiz eo bet galvet da-gichen ur vaouez zo o vervel hag a bromet un tamm brav a arc'hant ma adkav he mab. Goude marv he fried he deus darempredet an den he devoa karet en he yaouankiz met n'he devoa ket gallet dimeziñ dezhañ. He mab en devoa dizoloet o daremprede, hag aet kuit. Neuze he devoa kaset he c'hamarad kuit, evit lakaat he mab da zont en-dro, hag e-pad ugent vloaz he deus bevet hec'h-unan.\n↑ Maupassant, Contes et Nouvelles, Bibliothèque de la Pléiade, 1974.\nAdtapet diwar « https://br.wikipedia.org/w/index.php?title=L%27Attente_(Maupassant)&oldid=1848819 »


Toullañ ar fronell - Wikipedia\nToullañ ar fronell\nToullañ ar fronell zo un doare toullgorferezh. Toullet e vez kroc'hen ar fronell evit gallout plantañ ur bravig ouzh ar fri, ur walennig peurliesañ.\nMaouez eus India (toullet he fronell)\nUnan eus an doareoù toullgorferezh boutinañ eo hemañ, war-lerc'h toullañ flip ar skouarn\nToullet e vez alies fronell ar fri en India: kentoc'h ar fronell gleiz e norzh ar vro hag ar fronell dehoù er su. En India e talvez ar bravig plantet er fronell da goantaat ur vaouez dreist-holl, hag gwezhall (XVIvet kantved) evit merkañ he renk er gevredigezh hag evit enoriñ Pārvatī, doueez an dimeziñ hervez an hindouegezh. Hiziv e vez gwisket kalz bravigoù er fronell koulz en India hag e Bangladesh hag e Pakistan, met e Pakistan e reer kentoc'h gant un tamm diamant bihan kentoc'h evit ar gwalennoùigoù a gaver peurliesañ en India.\nToullet e vez ar fronell e meur a vro arab eus ar Reter-Kreiz ivez abaoe kantvedoù, ha meneget e vez er Bibl zoken (Isa. 3:21, Gen. 24:47, Krennlav. 11:22, Hos. 2:13)\nDeuet eo da vezañ ur c'hiz ivez e broioù ar C'hornôg (Europa, Norzhamerika, Aostralia...) abaoe ar bloavezhioù 1960 ha 1970, gwisket gant an hippied, ha neuze gant ar re b-punk er bloavezhioù 1990. Daoust ma vez gwisket muioc'h gant maouezed evit gant gwazed e vez gwelet gant paotred ivez hiziv.\nToullañ ar fri\nToullañ ar septom\nAdtapet diwar « https://br.wikipedia.org/w/index.php?title=Toullañ_ar_fronell&oldid=459782 »\nDernière modification le 4 Meu 2009, à 14:19\nKemmoù diwezhañ degaset d'ar bajenn-mañ d'an 4 Meu 2009, da 14:19.


Emgann Kergidu/Pennad 04 - Wikimammenn\nEmgann Kergidu/Pennad 04\nSalaun / Derrien, 1902 (p. 49-57)\n◄ Runveuzit e parrez Ploumagoar Plouaret ha Perros-Guirek Loull ar Bouc’h, persoun intru Plouaret ►\nNe ket ep souez ive ’ta o diviche beleien, evel ar re-man, droug ouc’h ar veleien, hervez kaloun Doue, chommet kuzet dre ar vro. An oan hag ar bleiz, daoust hag hi a c’hell beva er memez park ? Ar veleien vad a ranke diouall ouc’h ar veleien intru muioc’h eget na ranke guechall ar gristenien genta diouall ouc’h ar baianed. Rak ma klaske guechall eur paian kregi enn eur c’hristen hag her lakaat d’ar maro, oa abalamour ma’z ea a enep al lezen desket d’ezhan gand he dud, el leac’h ar veleien intru, broudet gant rebechou ho c’houstianz, o doa c’hoant da lakaat ar re-all da veza evel-dho, — kement-se en diviche great vad d’ho c’haloun, — pe d’ho c’has divar ar beg douar-man d’ar bed-all, evit miret da veza tamallet gantho. Arabat eo d’ehoc’h beza souezet o velet kement a grisder e kaloun eur beleg intru. Daoust hag an nep a nac’h he relijion hag he Zoue, daoust hag hen a c’hoar betek peleac’h e ranko mont ? Daoust hag hen a c’hoar betek peleac’h e vezo poulzet gand an drouk-spered ? Eur veach ma vez krog an diaoul enn eun den, her c’has hag her c’haso beteg ar bern, beteg ar gorden zoken. Daoust ha Judaz ha ne oue ket kaset ganthan d’en em grouga kerkent ha m’en doa great he daol trubarderez.\nNe d’an ket da henvel d’ehoc’h aman kement belek a ioa chommet e bro Landreger ; ne hanvign d’ehoc’h nemed ar pemp a ioa e Plouaret, er C’hoz-Marc’had hag er parreziou-all dre eno. Setu aman ho hanoiou : an Aoutrou Hermit, an Aoutrou Malledant, an Aoutrou Iann, an Aoutrou Jegou, an Aoutrou Corr. Mad, evit miret ouc’h Loull ar Bouc’h hag he zitoianed da c’houzout e komzet dirazho euz a veleien, oa roet d’ar pemp Aoutrou-man peb a leshano. Evelhen oant leshanvet :\nAn Aoutrou Hermit, Lukaz al Louzaouer, pe ar medisin, evel a leverer breman ;\nAn Aoutrou Malledant, ar Miliner ;\nAn Aoutrou Iann, ar Skrivagner ;\nAn Aoutrou Jegou, ar C’higer ;\nAn Aoutrou Corr, Fanchounn.\nPa veze izoum a unan euz ar veleien-man en eul leac’h bennag, ha pa ranket komz dirag sitoianed, pe dirak soudardet ar Republik, e komzent evelhen, an eil ouc’h egile, an dud leal hag ar gristenien vad :\n— Kleo ’ta, Hirvoan, lavar d’ar Miliner ne ket bet dre zu-man pell-zo o portezat ; koulskoude du-man eo iac’h kaloun an dud hag e tebrer bara. Lavar d’ezhan dont kenta ma c’hello, ha digas ganthan he gar, rak meur a zac’had a zo da rei d’ezhan da vala.\nDre ar c’homzou-ze, an Aoutrou Malledant a c’houie e peleac’h en doa kals labour da ober, kals tud da gofez.\nEun all a lavare :\n— Kemenn d’ar C’higer ez euz e Kermabrouz, e parrez Koadout, loened lard da ziskar a-benn ma teui goueliou Pask. Lavar d’ezhan digas ive ganthan Fanchounn da glevet ouc’h ar goadegennou. Eun dervechad mad a labour o devezo ho daou. Zoken eo guelloc’h d’ezho dont d’ar guener, rak ne gredan ket e c’helfent achui ho fennad labour enn eun dervez.\nAn dra-man a ioa evit lavaret d’an Aoutrou Jegou ha d’an Aoutrou Corr e viche, d’ar guener ha d’ar zadorn varlerc’h, tud oc’h ho gedal e Kermabrouz, hag oa c’hoant e chomchent da loja evit kofez epad an noz hag oferenna antronoz vintin.\nEun all, melkoniet, a iea, e kreiz eur vanden dud a bep bro, da gaout he gamarad hag a c’houlenne outhan :\n— Euz a beleac’h oc’h-c’houi, va den mad ?\n— Me a zo euz a barrez Tonkedek.\n— Daoust ha ne anavesfac’h ket dre eno eul louzaouer hanvet Lukaz ?\n— Eo-da avad, me hen anavez mad ; zoken avechou ec’h efomp peb a jopinad hon daou.\n— Daoust hag hennez a ve al louzaouer skiantek en deuz kement a vrud ?\n— Me gred eo hennez e rank beza, rak dre zu-man n’euz ken hano nemed anezhan.\n— Mad, lavarit d’ezhan, mar plij, dont da velet va mamm a zo goal-glan ; va grek zoken n’ema ket ken nebeut var he zu.\n— Ia, mez e peleac’h emaoc’h o chomm evel-se, rak ne ouzounn ket hoc’h anaout ?\n— Me a zo Fanch ar Bail, hag a zo o chomm e bourk Tregrom, enn ti kenta a gleiz pa deuer euz a Blouaret.\nO klevet ar rimadellou-ze, paotred ar republik ne reant nemed c’hoarzin, mez an Aoutrou Hermit a c’houie e peleac’h en doa tud klan da velet, hag enn noz varlerc’h ez ea euz a Donkedek da Dregrom, e kofesea he dud hag e roe d’ezho ho sacramanchou.\nEun dervez-all, e kreiz eur foar pe eur marc’had, ec’h en em gave daou zen an eil gand egile ha n’o doa ket an ear d’en em anaout tamm ebed, hag unan anezho a skrabe he benn evel eun den nec’het.\n— Petra ’ta, va den mad, eme egile, eun dra-bennag a ziez a c’hoari ganeoc’h, dioc’h ar pez a velan ?\n— Ia da, ha nec’het braz ounn zoken.\n— Petra c’hoari ganen ? Traou diez, sur avad. E parrez Pluzunet em euz eur vereuri euz ar re vraoa, hag ennhi eur merour euz ar re genta, atao arc’hant enn he c’hodel da baea he C’houel-Mikeal pa deu ar poent. Mad, achu he lizer hag e lavar dign ne jommo ken em mereuri ma ne ran ket outhan a lizer-ferm, rak aoun en deuz, mar chomfe dilizer, da veza taolet er meaz gand he c’hreg hag he vugale pa zonjo nebeuta. Kaer am euz lavaret d’ezhan beza dinec’h, ne ra van ouc’h va c’hlevet. Breman, emezhan, eo ken trubard an dud, ma ne c’heller fiziout var den.\n— Hag an dra-ze eo a laka ken du ho penn ?\n— Ha c’houi a ve laouen, ma velfac’h ho merour o vont kuit, hag ho touar o chomm da letoun ?\n— Na perak ne rit-hu ket a lizer pa’z eo guir hoc’h euz c’hoant ho taou da ober ?\n— Eno, just, eo ema ar c’hoari. Penaoz ober lizer, pa’z eo guir ne ouzomp na skriva na lenn hini ac’hanomp hon daou ?\n— Neuze eo red klask eur skrivagner.\n— Emaoun o klask pell a zo, ha ne gavan hini ebed, ha setu perag ounn nec’het.\n— Ne gavit hini ebed ? Mad, e kever hor c’hear-ni ez euz unan hag a rai ho stal d’ehoc’h avad.\n— Guestl eo evelse da ober eul lizer-ferm ? Breman, abaoue ma’z eo eat ar veleien hag an noblanz kuit, euz nebeud a dud desket dre ar vro.\n— Ia, ia, bezit dinec’h ; guiziek meurbed eo ar skrivagner a gomzan d’ehoc’h anezhan.\n— Mad, bennoz d’ehoc’h, — ne grede ket lavaret : bennoz Doue, dirag ar republikaned, — lavarit d’ezhan diouall na deufe ket dimerc’her d’ar Penn-Ker-Braz, e parrez Pluzunet, ha lavarit d’ezhan digas ganthan kement a zo red evit skriva. Ha c’houi, va den mad, deuit aman ma paign eur banne d’ehoc’h araok mont kuit.\nHag an Aoutrou Iann, dre ar c’homzou-man, a c’houie oa izoumm anezhan evit eun dra-bennag, evit maro pe evit badiziant, e parrez Pluzunet.\nOuc’hpenn, e Plouaret oa tud a galoun. Var bord ar mor o doa c’hoaz marteze muioc’h a izign an dud, eget enn douar braz, evit gellout mont da gaout ho beleien, da c’houlen digantho kuzul evit en em denna dibec’h euz a greiz kement-all a draou fall, ha digas nerz d’ho eneou evit harpa ouc’h fallagriez an drouc-spered, dislounket gand an ifern da zaoni an dud var an douar. Setu ama penaoz a reant evit klevet an ofern ha kofez ho fec’hejou.\nDeuet eo an noz, tenval eo an amzer ; n’euz den var vale adalek bek Miliau beteg enezen Brehat, o vont dreist bourk Perros ha kear Landreger. Ne glever ket zoken enn oabl, azioc’h ar penn, kan klemmuz ar c’hefelek aod, na kaket skiltruz ar mor-bik marellet. Ne glever a bell, dreist an enezier, nemed grosmol ar mor braz a groz evit lavaret ez a atao enn dro hag ez eo bepred leun a nerz. A veac’h eur stereden en em zispak eur veach enn amzer evit diskouez e peleac’h eman an Aoutrou Doue. En eun taol-kount, etre unnek heur hag hanter-noz, e klevet, e kreiz ar mor, eur c’hloc’h o seni ; dont a rea euz a gostez enezen Brehat, kear Paimpol pe Landreger, hag he zoun a iea a-hed an aod. Chomm a rea pennadou, evel da heana, dirak ar Porz-Guenn, e parrez Penvenan, dirak an Trevoux, Trelevern ha dirak al Lenn, e parrez Louanec. Tremen a rea Perros, hag ez ea dreist Bek-ar-C’hastel hag ar Sklerder varzu Trebeurden, ha n’ounn dare da beleac’h, en eur zeni atao eur veach enn amzer hag o chomm eur pennadik dirak pep kerriad-tiez. Taoliou ar c’hloc’h-se, e kreiz an noz, a ioa evel klemmou an anaoun da glevet ; klemmou ar vartoloded beuzet o tont da c’houlen pedennou digant ho zud.\nA-benn eur pennad e klevet dirak bourk ha rad Perros, a reaz enezen Rouzik, a gleiz pe a zeou, hervez ma c’houeze an avel, eur c’hloc’h-all pe ar memez hini marteze, ne oufen ket evit her lavaret d’ehoc’h, o seni adarre ; mez breman ne ra ket er memes tra. Kentoc’h ne zoune nemed taol breman, taol e-verr, zoken dirak ar c’herriou ma chomme evel da ehana dirazho, ha breman e sko stank he daoliou, beteg c’houeac’h pe seiz taol dioc’h-tu, an eil varlerc’h egile. Abarz nebeut, euz al leac’h ma soune an taoliou-ze, e velet o sevel euz a reaz ar mor betek tregont pe daou-ugent troatad enn ear, eur c’houlaouen vraz, pe evit lavaret guell, eur voul-dan, hag a lugerne en eur drei hag en eur zistrei, a bep tu, a gleiz hag a zeou, atao varzu an douar, evel pe diche c’hoant da furcha kement toull kuz a ioa er c’herrek a vir ouc’h ar mor doun da zont var an douar braz. Ar sklerijenn-ze ne bade ket pell ; mont a rea kuit, ha prest goude ar c’hloc’h a zoune adarre, ha neuze ne glevet nemed soun ar c’hloc’h e kreiz trouz ar biliennou a ruille hag a ziruille divar an eil roc’h var eben. Goude-ze e velet adarre o sevel enn ear hag o tiskenn ker buan, ar c’houlaouen vraz ; ha pa viche eat ar sklerijenn kuit, ar c’hloc’h a zoune adarre. Teir pe beder gueach e c’hoarveze an dra-ze, sklerijenn ar c’houlaouen ha soun ar c’hloc’h, pep hini d’he dro. A-benn eun heur, pe var dro, ar c’hloc’h a iea da vad hag ar sklerijenn da netra.\nNeuze e velet o tispaka a bep kougn a ioa enn aod, hag o tistaga diouc’h an douar braz, bagou karget a voazed, a verc’hed hag a vugale zoken. — C’hoant deski abred ar vugale da garet Doue o doa hon tudou koz. — Mont a reant da glevet an ofern a lavare evitho, e kreiz ar mor, pa n’oa ket evit hen ober var an douar braz, eur belek kalounek chommet enn ho zouez evit silvidigez ho eneou. Dont a rea bagou a bep korn ar vro, adalek ster Landreger beteg bek Trebeurden. Dont a rea dreist-oll euz a Bloumanac’h, rak e Ploumanac’h ec’h en em denne kristenien vad an douar braz n’oant ket evit kemeret bag e Pont-Guennet. Neuze ive Ploumanac’hiz n’oant ket evel breman. Ne ket ho zudou koz o deuz diskouezet d’ar re zo breman an hent fall. Oh ! nann, pell dioc’h eno. Ploumanac’hiz koz a c’houie selaou ho beleien, heuilla lezen Doue ha beza tud vad, leal hag eeun. Ar re zo breman, siouaz ! o deuz chenchet giz. — Ouc’hpenn, e Ploumanac’h eo c’hoarvezet an trubarderez-man. — Breman e kavont guell selaou kuzuliou fall eul lastez Aoutrou, deuet euz n’ounn dare a beleac’h, ne mad da netra enn he vro, hag a ia dembrest kuit dioutho, goude beza great goap anezho, eget ho beleien a jomm atao gantho, a gemer perz enn ho foaniou, a jomm da bedi Doue e c’harz treid ho guele ken n’o devezo tennet ho huanad diveza, goude beza roet d’ezho ar pardoun euz ho fec’hejou ha digoret d’ezho Baradoz an Aoutrou Doue. Ra blijo gand Doue sklerijenna ho spered — hag hini an dud-all faziet, — netaat ho c’haloun hag o lakaat da zistrei var ar rouden vad ho deuz dilezet !\nTud Perros n’oant ket evit dont var eeun euz ar gear, rak eul lastez soudardet, hanvet garde-kot, leun a feiz fall, a fallagriez hag a drubarderez, deuet di, var ho meno, evit difen ar vro a enep ar Zaozoun, ha ne reant nemed laerez hag en em vesvi, o diviche buan ho diskuillet hag ho c’haset d’ar maro. Var an deiz, tud Perros a rea van da vont da besketa pe da vezina, hag atao, evit kaout tro da lezer ho bagou pe e Tre-Traou, pe e Tre-Trignel, ec’h en em gavent a enep ar mare pa deuent en dro. Diouc’h an noz, epad ma veze ar garde-kotet oc’h eva banneou, pe astennet enn tu pe du oc’h uza ar banneou o deveze evet, ez eant sioul euz ho ziez evit mont, pep hini gant he dud, da gaout he vag. Sevel a reant ennhi, ha mont a reant er memez amzer gand Ploumanac’hiz hag ar re-all, varzu enezen Rouzik, d’al leac’h ma oa guelet ar sklerijenn.\nEno e kavent eur vag pountet, brasoc’h kals eget ho hini. Varzu ar vag vras-se e teue bagou euz a gement pors mor bian a ioa enn aod. Taoler a reant ho heor enn dro d’ezhi, evit chomm en he c’hichenn ; ar re viana en em stage outhi. Var bount ar vag vraz ez euz savet, gand lian-goel, evel pa lavarfen d’ehoc’h, eun tiik bian. E kreiz ez euz eun daol goloet gand lien guenn-kann, hag e pep penn eur c’houlaouenn koar var alumm. Kerkent e veler eur belek o viska he zillad da oferenna... An oll a zao ho daoulagad... Vad a ra da galoun an oll guelet eur veach c’hoaz unan euz ho beleien, marteze eo evit ar veach diveza. Siouaz ! den n’her goar, rak an amzer a zo diasur. Eur martolod koz, duet he zremm gand heol ar broiou tomm, a zo en he gichenn. Ar belek a ra sin ar Groaz evit koumanz an ofern ; ar martolod koz a zoun he gloc’h bian ; an oll a zo daoulinet enn ho bagou dizolo ho fenn, tro ouc’h ar vag vraz. Kerkent ha ma lavar ar belek ar c’homzou kenta man euz an ofern : Introibo ad altare Dei, kant ha kant mouez-all a zao dudiuz ha kalounek varzu an env en eur gana kantik an ofern a ganet er mareou-ze :\nHen a ra hon oll bonheur.\nMeulit-hen, Elez santel,\nMeulit he vajestez ;\nRentit d’he vadelez\nMil meuleudi eternel.\nAbarz an deiz pep hini a zo distro d’he gear ; n’euz nemed ar belek paour ne oar da beleac’h mont, rak n’en deuz kear ebed. En eur zisken euz he vag e ranko klevet e pe du eman ar c’hlask d’ezhan evit gellout mont enn tu-all, el leac’h ma ne vezo ket klasket. N’euz forz, n’e ket kals nec’het gant kement-se, rak ar pez a rank da ober herrio a ranke da ober deac’h :\nEur belek katolik a zo eun evn guenn ervad ;\nHerrio ’ma el lannek, varc’hoaz e vo er c’hoad ;\nHag el leac’h ma tebr lein ne zebr nep tro he goan.\nAdtapet diwar « https://br.wikisource.org/w/index.php?title=Emgann_Kergidu/Pennad_04&oldid=51297 »\nKemmoù diwezhañ degaset d'ar bajenn-mañ d'an 1 Mae 2013, da 19:13.


Pajenn:Le Clerc - Ma beaj Londrez, 1910.djvu/30 - Wikimammenn\nPajenn:Le Clerc - Ma beaj Londrez, 1910.djvu/30\nYa, ha ken beo hen mirjont ma komzed c’hoaz ar c’hornaeg, mil blâ goude, en Kornwal. Wardro hanter an 18et kantved hepken e varvas an hini diwean eus ar re hen komze.\nAr c’hymraeg, ac’h ê bet c’hoaz gwelloc’h e zoare. Hen a zo beo c’hoaz ha komzet gant an daou villion bennak a dud. N’ê ket e vefe bet hep enebourien. Oh nan ! Aboe ar blâ 1536, m’o deus renket Kymriz plegan da rouane Bro-Zôz, ec’h int bet gailhet e pep sort stum ’n askont d’o yez. Mes stourmet o deus ha trec’h int bet : disket o deus ar zôzneg, mes hep ankouât ar c’hymraeg. Hirie, herve eur lezen neve votet, e tle o mestro skol diski d’o bugale hen lenn hag hen skrivan kenkoulz hag ar zôzneg.\nGwir eo e talv bemde ar c’hymraeg ar zôzneg, dre m’eo bet a-viskoaz studiet ha dre m’eo bet impliet evit ober levrio kaer ha mat. Bet ’zo eun amzer zoken, etre ar bla 1.000 hag ar bla 1.300 hag e roe Bretoned Kymri an ton da lizeradur Bro-C’hall. Setu aman perak.\nUnan eus ar rouane o devoa ar muian stourmet ouz ar Zôzon, eur roue hag an nevoa talveet d’ê meur a wej an trec’h, Arzur e hano, a vije meulet alies epad e vue gant ar varzed, da laret ê gant ar ganerien ouiek. Mervel a reas wardro ar bla 550, ha diwar neuze e kaner hep paouez pez a reas a gaer en e vue ; plijout a rê kement-se d’ar varzed ha d’ar re o chilaoue, dre ma kavent en gloar o roue bras evel eun digoll ouz gwalen eur brezel dismantrus. Ha seulvui ma tevalae gant an amzer ar sonj sklêr ha just eus ar pez a reas Arzur en e vue, seulvui e vije livet, war gaerât emichans, ar wirione. Kement ha ken kaer a reas ar varzed dre o skrido hag o c’hanaouenno, ma teuas o roue da\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/30&oldid=150031 »\nKemmoù diwezhañ degaset d'ar bajenn-mañ d'an 3 Meu 2019, da 20:00.


Douar Israel - Wikipedia\n(Adkaset eus Eretz Israel)\nGeneliezh 15 (o taolenniñ "an douar-mañ")\nNiveroù 34 ("Kenaan") & Ezekiel 47 ("an douar-mañ")\nHarzoù an Douar Prometet hervez gwerzennoù an Torah, meur a ginnig\nDouar Israel (Hebraeg אֶרֶץ יִשְׂרָאֵל Modern Eretz Yisrael, Tiberian ʼÉreṣ Yiśrāʼēl) eo an anv yuzev a roer d'un tiriad n'eo ket sklaer e harzoù e su ar Reter-Nesañ. A-hed ar c'hantvedoù en deus klotet tamm pe damm gant tiriadoù evel Kenaan, an Douar Prometet, an Douar Santel, Palestina en e ster kozh hag Israel ha Palestina modern. Cheñch a ra termenadur e harzoù en Tanac'h ha ne glot ket gant harzoù kozh an Israelited hag ar rouantelezhioù yuzev deuet da heul.\nHervez ar Yuzevegezh ez eo Douar Israel an douar ma vez al Lezenn yuzev an hini bouezusañ ha ne gont ket tiriadoù e-lec'h ma n'eo bet biskoazh an hini bouezusañ. Un tiriad eo hag a oa bet roet d'ar Yuzevien gant Doue hervez an Torah (ha dreist-holl hervez Levr ar C'heneliezh) a gont penaos e oa bet prometet an douar da Abraham evit e ziskennidi.\nAdtapet diwar « https://br.wikipedia.org/w/index.php?title=Douar_Israel&oldid=1878002 »\nKemmoù diwezhañ degaset d'ar bajenn-mañ d'an 4 Mez 2020, da 16:09.


Belem - Wikipedia\nAr Belem er-maez d'ar Gerveur e 2008.\nAr Belem o tont e porzh Baiona e 2006.\nAr Belem ouzh ar c'hae e Bourdel e 2007.\nAr Belem dindan ar pont Gustave-Flaubert, e Rouen e 2007.\nPennadoù Belém ha Belén zo ivez.\nBelem eo anv al lestr teirgwern a voe savet e Naoned da vont betek Belém do Pará, e Brazil, e dibenn an XIXvet kantved. Bez' ez eo ar Belem (1896) an teirgwern diwezhañ e Bro-C'hall, an hini koshañ en Europa e stad vat a-walc'h da vont war vor hag an eil lestr-dre-lien brasañ a zo c'hoazh er Frañs. Bet eo implijet kalz e-kostez an Antilhez. Gwerzhet e voe da Saozon, Sir Arthur Guinness, da Italianed ha da C'hallaoued adarre a-benn ar fin. Implijet e voe evel lestr-samm. Adkempennet e voe goude da bourmen tud. Adkavet e voe e foñs lenn-vor Venezia e fin ar bloavezhioù 1970 en ur stad fall-spontus. Ur c'hef-diazez a zo bet savet gant sikour ur bank brudet a-benn adprenañ hag adkempenn al lestr. Implijet e vez bremañ d'ober aocherezh, da bourmen tud, da zeskiñ merdeiñ dezho, da aozañ stajoù hag alies evel lestr diskouez e bodadegoù meur ar bageerezh giz-gwechall (Rouen, Brest...).\nRummet eo bet ar Belem e-touez ar monumantoù istorel abaoe ar 27 a viz C'hwevrer 1984.\nE-kerzh an hañv 2008 e oa bet ar "Belem" e porzh Montreal goude bezañ paouezet e Kêr-Gebek e-kreiz gouelioù 400 vloaz krouidigezh ar gêr-se gant Samuel de Champlain e 1608. Bretoned ar vro-hont a oa eno evit ober degemer mat d'ar vartoloded.\nAdtapet diwar « https://br.wikipedia.org/w/index.php?title=Belem&oldid=1456134 »\nKemmoù diwezhañ degaset d'ar bajenn-mañ d'an 3 Ebr 2013, da 05:13.


Galatia a oa ur vro e menezioù kreiz Anatolia e Turkia a vremañ. Bevennet e oa en norzh gant Bithynia ha Paphlagonia, er reter gant ar Pontos, er su gant Lycaonia ha Kappadokia, hag er c'hornôg gant ar pezh a chome eus Phrygia, a oa bet aloubet an hanter anezhi gant ar Gelted. Ankara, kêr-benn Turkia a vremañ, anvet Ancyra gwezhall, a oa ivez kêr-benn Galatia.\nEn anv-se e voe lakaet Galatia abalamour d’an divroidi gelt (Galated) a deuas d’ober o annez da greiz Azia-Vihanañ hag a renas ar vro adalek an IIIde kantved kent J.-K. Graet eo bet Galia ar reter anezhi hag ar skrivagnerien latin a rae Galli (Galianed) eus an annezidi.\n1 Galatia kelt\n2 Galatia roman\nGalatia kelt[kemmañ | kemmañ ar vammenn]\nPenn ur Galat war un oberenn arz thraciat.\nOrin ar C’halated eo an divroadeg kelt bras a aloubas Makedonia, renet gant ar penngadour kelt Brennos. Aloubiñ a reas Bro-C’hres e 281 kent J.-K. gant un arme vras ha, goude bezañ bet harzet en Termopiloù e-pad mizioù, e voe trec'h en Emgann an Termopiloù (279 kent JK) hag e preizhas kêr Delfi.\nD’ar memes mare e oa ur strollad Kelted all o treuziñ Trakia gant maouezed ha bugale. Kuitaet o doa strollad Brennus e 279 ha kaset e oant bet eno gant o fennoù bras, Leonorius ha Lutarius.\nAnadiñ a reas an alouberien gelt-mañ en Azia Minor e 278 pe 277 kent J.-K. Evel alies e oa bet galvet an alouberien gant ar roue Nikomedes Iañ Bithynia, a c'houlenne o skoazell en ur stourm tierniezh a-enep d'e vreur. Tri meuriad a dreuzas a mor eus Thracia betek Asia Minor : an Trocmi, an Tolistobogii and an Tectosages. War-dro 10 000 brezelour a vije bet en o zouez hag ar memes niver a vaouezed hag a vugale. Faezhet e voent gant ar roue Seleukid Antiokos Iañ, en ur gombat ma voent karget gant olifanted brezel ar Seleukided.\nNe voe ket diouennet ar meuriadoù kelt koulskoude. Anneziñ a rejont un dachenn e-kreiz Anatolia o tiazezañ e-giz-se un dachenn gelt nevez en Azia Minor e reter Phrygia, a voe badezet Galatia. Kreñvaet e voent gant divroidi all eus Europa. Ac'hano e preizhent Bithynia hag an holl vroioù amezek.\nBrezelour galat gloazet, delwenn eus agora an Italianed e Delos, war-dro 100 kent J.-K., Mirdi broadel arkeologouriezh Aten\nEdo an dTolistoboii o chom er c’hornôg gant o c’hêr-benn Pessinus, an dTectosages, er c’hreiz, en-dro da Ancyra hag an dTrocmi, er reter, en-dro da gêr Tavium. Deskrivet eo bet renad ar C’halated gant Strabon : hervez ar boazioù kelt e oa rannet pep meuriad e pevar c’hanton. Pep kanton a oa renet gant ur penn bras (anvet tetrarc’h gant Strabo) gant ur barner hag ur jeneral dindanañ. Galloud ar barner a oa diharz nemet en aferioù muntr e vefe : barnet e vezent dirak ur c’huzul 300 den tennet eus an daouzeg kanton ha bodet en ul lec’h sakr, ugent lev e mervent Ancyra, a hañval bezañ bet ur c’hoad gwez-derv sakr, dre ma veze graet « Drynemeton » anezhañ. Lezet e oa bet ar pep brasañ eus an douaroù hag ar c’hêrioù d’ar Gapadokianed a baee tailhoù d’o aotronez nevez. Mont a re-se d’ober un noblañs brezelourien a veve a-gostez e tiegezhioù kreñvaet.\nAr C’halianed a oa bezelourien vras hag istimet e oant evit se. En em ginnig a raent evel goprsoudarded, o stourm war un dro en daou du a-wezhioù e brezelioù bras ar grez-se. E-pad bloavezhioù e voe preizhet hanterenn gornôg Azia Minor gant ar C’halianed, evel kevredidi eus an eil tiern gresian pe egile, hep koll bras, betek ar mare ma’z ejont a-du gant ar priñs seleukid renavi Antioc’hos Hieraks, a renas en Asia Minor. Hieraks a glaskas kannañ ar roue Attalus I Pergamum (241–197 kent J.-K.), met er c’hontrol, ar c’heodedoù hellenizet unanet gantañ, hag armeoù hemañ diwezhañ a bilas ar Gelted da vat meur a wezh, war-dro 232 hag a redias anezhe da chom peoc’h er vro ma oant o chom dija. Tem ar Galian o vervel (Un delwenn vrudet war ziskouez war blasenn Pergamum) a chomas unan eus ar re vrudetañ en arz hellenek e-pad ur remziad.\nMet ne oa ket diskaret da vat nerzh ar C’halated. Implijet e voent gant Roue Pergamum e-unan er brezelioù drastus a rae o reuz en Azia Minor. Anv zo ivez eus ur strollad e gopr gant Ptolemaios IV en Egipt a yeas kuit d’o bro abalamour d’ur fallaenn heol. E deroù an eil kantved kent J.-K. ez ejont a-du gant ar roue seleukid Antioc’hos Veur, ar roue seleukid diwezhañ a glaskas lakaat en-dro Asia Minor en e zalc’h. Trec’het e voe ar roue gant ar Romaned avat.\nE 189 kent J.-K. e kasas ar Romaned un egerzhadenn renet gant Caius Manlius Vulso en o enep. Faezhet e voent da vat. Adalek neuze e oa diskaret o nerzhioù hag e teujont da vevañ dindan galloud rouantelezh ar Pontos . Dieubet e voent gant brezelioù Mithridates ma teujont da vezañ kevredidi c’hredus eus Roma.\nWar-dro 64 kent J.-K. e teuas Galatia da vezañ ur stad-pratik eus an impalaeriezh roman. Ne voe ket doujet ouzh ar c'hustumoù kozh ha tri fenn (anvet e gaou tetrarked) a voe anvet, unan evit pep meuriad. Met unan eus ar pennoù-se, Deiotarus a lakaas e grabanoù war an div detrarc'hiezh all, da vare Cicero ha Julius Caesar, hag a voe anavet ar Romaned evel roue Galatia nebeut goude.\nGalatia roman[kemmañ | kemmañ ar vammenn]\nProviñs roman Galatia war-dro 120.\nPa varvas an trede roue, Amintas, e 25, e voe staget Galatia ouzh an impalaeriezh roman gant Augustus. Daoust da se e adsavas Pilamenes, hêr ar roue, un templ a oa dediet d'an doueez frijian, e-kichen Ankara, evit azeuliñ Augustus (Ar Monumentum Ancyranum), e testeni eus e fealded. War mogerioù an templ-se an hini eo eo bet dalc'het ar pep brasañ eus Res Gestae Augustus betek ennomp. Nebeut eus ar proviñsoù a voe ken feal ouzh Roma.\nE-pad e eil beaj avielerezh Paol, gant Silas ha Timotheos (Aktoù 16:6), a weladennas Galatia, e lec'h ma chomas klañv ("Lizher d'ar C'halated" 4:13), ha ma prezegas an Aviel. E-pad e drede beaj e treuzas holl vroioù Galatia ha Phrygia (Aktoù 18:23). E-pad e veajoù e voe degemeret gant birvilh e Galatia. E Lystra e voe start-kenañ mirout ouzh an engroez da ober aberzhioù en enor da Baol, o soñjal e oa doueed anezhañ hag eus Barnabas (Ober a raent Hermes ha Zeus anezhe) (Aktoù 14:8-23), ur wezh pareet gant Paol un den "a oa nammet a-vihan ha n'en doa ket kerzhet morse" (Aktoù 14:8). Skrivet eo e teuas betek "beleg Zeus, a oa e dempl e-kichen dor ar geoded, gant oc'hen ha garlantezennoù hag a felle dezhañ kinnig un aberzh war un dro gant an engroez" (14:13). Paol a c'houlennas groñs gante chom hep ober ; diwezhatoc'h e voe badaouet gant un engroez Galated (Aktoù 18:19-20) ha lezet eno. En desped da se, ul lodenn eus ar C'halated a seblant bet gounezet d'ar relijion nevez (Gal.1:2b, e lec'h ma implijer ar ger lies "Ilizoù Galatia").\nAr C'halated a gomze atav ur yezh keltiek e koulz Sant-Yerom (347–420 CE) a skrivas e veze komzet tost ar memes galianeg gant Galated Ancyra ha Treveri Augusta Treuerorum (Treves) e (Gallia belgica).\nWar-dro 386-95 div broviñs nevez a gemeras lec'h Galatia : Galatia Prima ha Galatia Secunda or - Salutaris a oa staget outi ul lodenn eus Phrygia.\n↑ Strabon, Plinius, Natural History 5.42\n↑ Commentaire de l'épitre aux Galates, II, Chez Migne, Patrologia Latina XXVI, c. 382\nUr gartenn eus an trevadennoù kelt e Galatia\nStrabon Geografiezh XII-8 ha Geografiezh XII-3\nPlinius secundus, Historia Naturalia IV 16 embannadur gant Teubner, 1933 (adembannadur eus mouladenn 1905), 5.42\nStephen Mitchell, 1993. Anatolia: Land, Men, and Gods in Asia Minor vol. 1: "The Celts and the Impact of Roman Rule." (Oxford: Clarendon Press) 1993. ISBN 0-19-814080-0. (Bryn Mawr Classical Review)\nAdtapet diwar « https://br.wikipedia.org/w/index.php?title=Galatia&oldid=1980931 »\nKemmoù diwezhañ degaset d'ar bajenn-mañ d'an 17 Meu 2022, da 10:09.


Eur burzud great gant ar mabik Jesus - Wikimammenn\nA. Lefournier ha Ian Salaun, 1889 (p. 42-46)\n◄ Al laboused o renta ho dever d’ar mabik Jesus Eur burzud great gant ar mabik Jesus Da galon sacr Jesus ►\nEn nosvez ma voue ganet Salver ar bed, ha ma zeaz ar bastored d’he adori er c’hraou a Vethlehem eleao’h ma cafjont ar bugel divin astennet var eun dornat colo, o crena gant ar riou, ez oa eur pennad ac’hano, en eul lochen dister, eur vam iaouank, caer evel Rachel, azezet e kichen an tan, ganthi var he barlen he map kenta ganet, hag hen tome o clask he lacat da gousket. Sellet a rea oc’h an elik-ze coant evel eur rozen en devoa neuze pemp bloas. Mes ar bugel coant-ze, hanvet Nephtali, a ioa deut dall var an douar, ha siouas, n’en doa guelet morse a sclerijen.\n— O va Doue, eme verc’h Israel, o sevel he daoulagad varzu an Env ; ar profesiou zo deut da vir ; an envou a zo digoret, hag ar gliz o deus laket an douar da c’henel deomp eur Zalver.\n— Ne ket falvezet din, eme Esdras, caout ar blijadur d’he velet ep-d-out. Deus buan ma zaimp hon daou d’he adori. Les hor bugel, hon Nephtali ; cousket eo, ha neuze ar c’hez bihan, evithan n’eus nemet tenvalijen.\nMes ar bugel n’oa ket cousket ; clevet en doa kement en doa lavaret he dad, ha pa zeaz he vam, araok mont en hent, da lacat eur pok dezhan var he dal, e savaz en he gouazez, e lamas ganthi a dro vriad en eur lavaret :\n— Va mam, me ielo ive. Perak va lezer ama ? Me ne gouskin ket, ne rin nemet gouela. Me fell din mont da velet, er c’hraou, ar mabik coant-ze a dle c’hoarzin ive eveldon me pa vezan fur.\n— Oh, va bugel ker, eme Sara, petra rafez o tont di pa na velez ket ? Neuze, deut eo ar mare dit da gousket. Cousk aze, va mabik ker !\nAn tad a lavaras neuze :\n— Ni a ia pell ac’hann ; ha neuze ien eo hag an hent zo dies. Ne vezimp ket pell oc’h ober hon tro. Alo, va bugel, couskit aze, ha n’o pet ket aoun : ho mam goz zo en ho kichen.\nAr bugel a bedaz, a vouelas ; mes an tad hac ar vam a zalc’has mad ; gortoz a rejont gouscoude ken na voue cousket ar bugel, daoust d’ar vall o devoa da vont da velet ar bugel nevez ganet.\nKerkent ha ma voant eat er meaz euz an ti, Nephtali pehini n’en doa great nemet neus da gousket, a deuas dezhan eur zonch en tu all d’he oad. Clevet en doa comz euz ar Messi a reat anezhan heol a justis, bann a c’hras, guir sclerijen, hag e sonjas neuze e vanke dezhan eun dra bennag hag o devoa ar re all. Setu hen oc’h ober ar beden-ma.\n« O bugel, bihan eveldonme, me garfe mont d’ac’h adori ive gant ar bastored all. Ma na c’hellan ket da velet o c’hoarzin, e c’hellin da viana cregi en da zorn ha mont var va daoulin en da gichen. Neuze e chellan ive kennigen dit va oanik coant. O, desk din petra da ober, ro din daoulagad ar feiz a glevan hano anezho ken alies gant va zad. Ren va c’hamejou, rak me ne ouzon ket peleac’h e zan. »\nGoude beza great ar beden-ze, ar bugel, poulzet gant eun nerz dreist he oad, a zavaz ep dihuna he vam goz. Clask a ra he zillad braoa, hag ho guisk. Neuze e clask kegil he vam, hag e tistak diouthi eur ruban glaz a ioa en dro d’al lin, hag e za d’ar c’hraou da glask he zanvad muia caret, eun oanig guenn a c’hoarie ganthan var an deiz, hag a ioa neuze cousket er c’hraou var eun dornadik foen. Staga a ra eur penn euz ar ruban oc’h gouzoug an oan, hag ar penn all oc’h he vreac’h.\nNeuze, ô burzud ! e voue gouelet an danvadig o vont evel eur c’hi araog ar bugel dall, hag ar bugel oc’h he heuilla ep steki he dreid nag er vein nag er griziou, nag en toullou digompez en em gave var he hent. Lavaret e vije edo o vale var eun hent bras pe eul leur blean. Ar bugel n’en doa aoun ebet ; caout a rea dezhan clevet a bell eur ganaouen a laouenidigez oc’h he c’helver.\nPenauz e reaz ar pennad hent-ze euz he lochen da graou ar mabik Jesus ? Den ne voar. Ar pez zo sur eo da c’houlou deiz Nephtali a ioa e Bethlehem. Heuilla a reaz bandennou tud a iea neuze da velet ar bugel divin. Eat beteg ar c’hraou, an dallik kez a glaske gant he zaouarn ar manjouer ; strobet e voue etre an ejen hag an azen, hag ez eas da goeza var ar c’holo e kichen salver ar bed epad ma edo Mari sioul o sonjal en he c’halon en traou burzuduz a ioa digouezet.\nAdtapet diwar « https://br.wikisource.org/w/index.php?title=Eur_burzud_great_gant_ar_mabik_Jesus&oldid=161634 »\nKemmoù diwezhañ degaset d'ar bajenn-mañ d'an 7 Mae 2020, da 17:26.


Ezañs India - Wikipedia\nDaou bakad ezañs India\nEzañs India pe ezañs indian anvet अगरबत्ती (agarbattī) e hindeg (hag e yezhoù indezek all) a ro dave da veur a doare ezañs produet en India abaoe meur a gantved. Disheñvel eo meur a doare ezañs produet en India diouzh doreoù all produet dre ar bed.\n1.2 Ezañs glaou-koad\nRenket e c'hell bezañ ezañs India e daou rummad pennañ: ezañs garet gant glaou-koad, ennañ danvezioù dourennek; ha masala, graet gant danvezioù peursec'h nemetken. Meur a doare ezañs masala ez eus ivez:\nMasalaoù[kemmañ | kemmañ ar vammenn]\nTalvezout a ra ar ger hindek मसाला (masālā), implijet e yezhoù indezek all ivez, kement ha "meskaj spisoù" hag implijet e vez alies evit komz eus ar meskajoù spisoù implijet evit keginañ.\nGraet e vez seurt ezañs dre meskañ frondoù solut ha sec'h pe damsec'h betek tizhout un doare toaz ha neuze o ruilhañ war ur vazhig voan graet gant bambou. Peurliesañ ne vez implijet nebeut-tre pe tamm danvez dourennek ebet ha neuze e padont pelloc'h dre ma n'a ket kuit ar c'hwezh dre an aer ken buan all.\nGraet gant danvezioù dianav er C'hornôg alies a-walc'h, gante ur frond dous ha spisek. Teviñ a reont goustadikoc'h evit doareoù all dre vras. Ouzhpennet e vez da danvezioù sec'h an doare ezañs-mañ un tamm danvez dourennek ha danvezioù all evit ma ne sec'fent ket ha gwak eo an tammig ar bizhier ezañs pa doucher anezhe.\nUn isdoare dourbar eo ar champaoù gant gant un danvez naturel kavet en India anvet "halmaddi", ur rousin gris damdourennek produet gant ar gwez ''Ailanthus Malabarica'', gantañ ur frond dous heñvel ouzh hini bleuñv ar gwez frangipani hag abalamour da se e vez graet "champa" (hindeg: चम्पा) ouzh an doare ezañs-mañ dre m'eo hennezh anv ar frangipani en India. Hidroskopek eo ar rousin halmaddi, da lâret eo e euvret gantañ dour digant an aer ha neuze e c'hell bezañ damc'hleb seurt ezañs pa doucher anezhañ. Brudet-meur eo an ezañs Nag Champa.\nUn isdoare masala all eo an dhoupoù (hindeg: धूप), graet gant toaz ezañs hepmuiken hep tamm bazh bamboo ebet. Kreñv-kenañ e c'hell bezañ frond meur a ezañs doare dhoup ha kalz a voged a deu diwarne. Brudet-tre eo ar Chandan Dhoop, ennañ kalz a goas santal.\nEzañs glaou-koad[kemmañ | kemmañ ar vammenn]\nSoubet e vez bizhier graet glaou-koad ha danvezioù all evit gallout o stummañ e meskajoù enne c'hwezh-vat ha/pe eouloù frondus naturel. Du eo an darn vrasañ eus an ezañs produet evel-hen.\nProduerion[kemmañ | kemmañ ar vammenn]\nMeur a labouradeg ezañs ez eus en India, lec'hiet an darn vrasañ anezhe e Bengalourou e Karnataka. Setu ur roll eus ar broduerion bennañ ma vez kavet an ezañsoù produet gante er-maez eus India:\nB.V Aswathiah & Bros./Nandi\nNK Bharatharaj Setty & Sons/Kala Perfumery Works\nShroff Channabasappa & Sons\nAdtapet diwar « https://br.wikipedia.org/w/index.php?title=Ezañs_India&oldid=873575 »\nKemmoù diwezhañ degaset d'ar bajenn-mañ d'an 21 Kzu 2010, da 17:15.


Accueil / À la Une / An niver a bostoù divyezhek embannet gant an Deskadurezh Stad\nMaxime TOUZE 8 janvier 2016\nEmbannet e oa bet dec’h war lec’hienn an Deskadurezh Stad an niver a bostoù hag a vo e Frañs a-bezh evit ar genstrivadeg 2016. Hag ur sapre souezhadenn zo bet evit emstriverien ar CRPE divyezhek (kentañ derez publik): 49 fost a vo er bloaz-mañ ! Div wech muioc’h evit ar bloaz paseet (24 fost). Biskoazh kemend-all ! Ne oa bet morse kement a bostoù evit ar c’hentañ derez divyezhek.\nA-drugarez d’ar C’hendivizad a-ziforc’h evit treuzkas yezhoù Breizh (bet aotreet gant an Emglev evit dazont Breizh) ez eus bet digoret kement a bostoù. Ar pal a oa kaout 15% eus an holl bostoù miret evit ar re zivyezhek evit ar genstrivadeg 2016. Hag er bloavezhioù da heul eo bet lakaet da bal tizhout 20%. Rankout a reer lâret eo bet doujet ouzh ar bromesa-mañ, 311 post a zo en holl evit rannvro Breizh, 49 fost a ra un tammig muioc’h evit 15% eus an holl bostoù. Ur c’heloù mat eo hag esper a c’haller magañ ez eo penn-kentañ ul lusk nevez evit krouiñ muioc’h a bostoù ha digeriñ klasoù nevez. Gant ur c’hresk e giz-se e vo ezhomm tud e-leizh evit pourveziñ ar postoù er bloavezhioù a zeu.\nN’eo ket ar memes jeu gant Diwan hag ar skolioù prevez. Evit ar c’hentañ derez e vo digoret 7 post evit Diwan ha 10 evit ar skolioù prevez. Ha n’eus nemet 4 fost hag a vo krouet evit an eil derez publik (skolajoù ha liseoù). Post ebet evit Diwan hag an hentad prevez en eil derez. Ha ne vez kontet al Liger-Atlantel. Araokadennoù a zo da gaout c’hoazh !\nPartager la publication "An niver a bostoù divyezhek embannet gant an Deskadurezh Stad"


Ai‘ta! » Deuit da reiñ ho lizher da Dad Kozh an Nedeleg disadorn !\nHopala, trouz a vo er vro ! Divinit piv a zo bet pedet evit an deirvet gwech gant strollad Ai’ta!? An tad Nedeleg e-unan ! Hennezh hag a oar kement yezh zo er bed a oa dipitet bras peogwir ne reseve ket kalz a lizheroù brezhonek. « Poent bras eo din mont da welet penaos emañ kont du-hont » en doa soñjet. Dont a raio neuze d’ober un tamm tro e Bro-Dreger d’ar sadorn 20 a viz Kerdu, ha reiñ a ra emgav d’an dud :\n– e Gwengamp, dirak ar feuteun, da 10 eur\n– e Bear, war plasenn kreiz kêr, da 11 eur 30\n– e Lannuon, dirak an ti-kêr, da 2 eur g.k.\n– e Montroulez, dirak an ti-kêr, da 3 eur 30\nMoaien a vo d’ar vugale (ha d’o zud !) dont da welet anezhañ ha da gas pe da lenn o lizher-profoù skrivet e brezhoneg (patrom lizher da dad-kozh an Nedeleg), pa vo e lutuned o reiñ ton dezhi gant sonerezh hag arvestoù plijus a-bep seurt !\nDaou bal a zo d’an abadenn-mañ. Da gentañ, reiñ an tu d’ar vugale (hag a zo niverusoc’h-niverus o teskiñ brezhoneg er skolioù) da glevet ha da gomz brezhoneg e-maez o skolioù. Da c’houde e fell dimp kinnig d’an holl dud a gomz hag a souten hor yezh d’en em gavout evit tremen ur prantad plijus ha divoaz an holl asambles. Setu un doare all da diskwel nerzh hor yezh war ar blasenn foran. Pedet eo an dud gour ivez da dont stank ha stank gant o lizher-profoù, ha pa vefe skrivet en ur mod sirius pe faltazius penn-da-benn. Un digarez brav a vo an droiad da lavaret ur wech c’hoazh hor c’hoant da welet ha da glevet ar brezhoneg e pep lec’h er vuhez foran !\nTitouroù : contact@aita.bzh\n« Ne oar ket brezhoneg an Emglev evit dazont Breizh !\nTroiad 2014 Tad-kozh an Nedeleg »


Pajenn:Potron - Buez Sant Anton a Badou.djvu/20 - Wikimammenn\nPajenn:Potron - Buez Sant Anton a Badou.djvu/20\na glaske tec’het divar hent ar zant. Eun devez koulscoude ne c’hellaz ket miret da erruout ganthan, ha sant Anton her saludaz adarre evel kustum. An noter a zavaz kounar ennhan hag a lavaraz : « Pez fall ma’z oc’h, emezhan, n’ouzoun ket petra vir ouzin da blanta ar c’hleze-ma enn ho korf ; perak ta e rit-hu goab ac’hanon ? » — Ar zant a respountaz gant dousder, ar pez a rea dezhan he saludi evelse eo abalamour ma tlie divezatoc’h beza merzer da Jezus-Krist. An noter a hejaz he ziouskoaz hag a ieaz kuit.\nNebeut amzer goude, sant Anton a oue hanvet da c’hardian e kouent Limoj. Epad\nAdtapet diwar « https://br.wikisource.org/w/index.php?title=Pajenn:Potron_-_Buez_Sant_Anton_a_Badou.djvu/20&oldid=99645 »\nKemmoù diwezhañ degaset d'ar bajenn-mañ d'an 7 Meu 2017, da 21:59.


Aleksandra von Engelhardt (1754-1838), anavezet ivez evel Sasjenka ha kontez Branicka, a oa ur gontez rus en XVIIIvet kantved. Nizez e oa, ha serc'h moarvat, d'ar ministr Grigory Potyomkin, ha dimezell a enor gant Katelin II.Unan eus an dud a bouez e lez Rusia e oa e-kerzh ren Katelin II. Ken uhel e oa he renk evel pa vije bet unan eus priñsezed tiegezh impalaerez Rusia.\n1.1 El lez\nMerc'h e oa da Wassily von Engelhardt ha da Marfa Yelena Potemkin, e bried, ha neuze nizez da Grigory Potyomkin, ministr an impalaerez.\nEl lez[kemmañ | kemmañ ar vammenn]\nE 1775 e voe kinniget Aleksandra von Engelhardt e lez Rusia, war un dro gant he femp c'hoar, ha dreist-holl Varvara (1752–1815) ha Yekaterina (1761–1829), hag he breur.\nDizesk ha diouiziek e oant holl da gentañ, met speredek ha youlek e oant, hag Aleksandra dreist he c'hoarezed, ha kenteliet e voent ha buan e voent e-touesk ar re enoret ar muiañ evel pa vijent bet izili eus tiegezh an impalaerez. Lavaret e veze e oant "hogos dugezed-meur" hag e oant bravigoù ha kinkladur lez Rusia.\nPotemkin a roas dezho dowries bras hag a reas da Gatelin II kemer anezho evel dimezelled a enor. Kontet e veze e oant serc'hed o eontr, unan eus ar brudetañ teodadoù eus an amzer. E serc'h kentañ anezho e oa Varvara: pa zimezas-hi e 1779, eo Aleksandra, yaouankoc'hik, a gemeras he lec'h. Pa baouezas o darempred, e 1779 ivez, eo he c'hoar yaouankoc'h Jekaterina a eas da dommañ gwele an eontr, hag a reas c'hoazh bep an amzer goude dimeziñ betek marv ar priñs. Kement-se ne viras ket ouzh ar vignoniezh da badout etre Aleksandra ha Potemkin .\nEn 1781 e timezas Aleksandra von Engelhardt da Franciszek Ksawery Branicki. Graet e voe an dimeziñ evit kaout darempred e Pologn.\nAleksandra a oa troet gant an aferioù hag ampart. Milionoù a c'hounezas o werzhañ koad hag ed. Evurus e oa gant he fried. Eñ a zispigne he gwenneien hag a samme bernioù dle, ha hi a veze o c'hounit milionoù er c'heid-se hag a dremene war e lerc'h da baeañ.\nEn 1791 e c'hoantaas lakaat Potemkin da vezañ roue Pologn. E-kichen da se e voe brud e Pologn, e-pad meur a vloaz, edo Potemkin o klask lakaat he bugale da bennhêred kurunenn Pologn.\nOber a reas war-dro Potemkin keit ma oa klañv.\nElżbieta Branicka - karantez vras kuzh ar barzh Pouchkin .\nAdtapet diwar « https://br.wikipedia.org/w/index.php?title=Aleksandra_von_Engelhardt&oldid=1847565 »


Journal de Renaud Camus, mardi 26 avril 2022\ncréée le mardi 26 avril 2022, 23 h 56\nmodifiée le mercredi 27 avril 2022, 15 h 02Plieux, mardi 26 avril 2022, onze heures et demie du matin. Hier nous avons fait une nouvelle tentative de promenade dans la vallée, c’est-à-dire la promenade archi-classique ~~~~~~~ ~~~~~~~ ~~~~, ~~~ promenade-promenade ; ~~~~~ ~~~~~ ~~~~ ~~~~~~~~~~~ ~~~~~~~~ ~~~~~ ~~ ~~~~~ impraticable, car nous ~~~~~~ ~~~~ ~~~~~~~ ~~~~ ~~~~~, ~~~ ~~~~~~ ~~~~~~~ ~~~~~ ~~~~~~~~~~, ~~~~~~~~~ ~~~~ ~~~ ~~~~~~~~ ~~~ ~~~ ~~~~~~~~~, ~~~~~ ~~~ ~~~ ~~~~~~~~~, ~~~ ~~~~, ~~~~~ ~~~ ~~~ ~~~~~~~~. Il a fondu ~~~~ ~~~~~ ~~~ ~~~~~ ~~~~~, ~~~~~ ~~~~ ~~~ ~~~~~~~~~~ ~~~~ ~~~ ~~~~~~ ~~~ ~~~ ~~~~ ~~~~~ ~~~ ~~~~~~~~, ~~~~~~~~ ~~~ ~~~~~~~~~ ~~~~~~ ~~~~~~~~~. ~~~ ~~~~~~~ ~~ ~~~~~~ après lui mais ~~~~ ~~’~~~ ~~ ~~~~~ ~~~~~~ ~~~~~~~ ~~~ ~~~ ~~~~~~~~~~~ ~~~~~~~~~~. ~~~~~~ ~~~ ~~~~ ~~~~~~~ ~~~~~~’~~ ~~~~~ ~~~ ~~~~~ ~~ ~~~~~~~~ ~~~ ~~~~~~~ ~~~~ ~~~~~~, ~~~~~~ ~~~ ~~~~~ chaque fois. Il ~~~~~~~~~ ~~~~~~~~ ~~’~~~ ~~~~~~~~ ~~~~~~~~ ~~ ~~~~~~~~~~, ~~~ ~~~~~~~~~ ~~ ~~~~ ~~~~~~~~~~~~ ~~~ ~~~~ ~~~~~~~~, ~~~~~~~ ~~~~~~~~~ ~~ ~~’~~~~. ~~~~~ ~~~ ~~~~~~ ~~~~ ~~~~~~~~~, ~~~~~ ~~~~ ~~~~-~~~, puisqu’il paraît qu’il ~~~ ~~~~~ ~~~~~~ ~~~~~~ ~~~~~~, ~~~~ ~~~~~~~~~ ~~~~~ ~~~~~~~~~~~ ~~~~ ~~~~ ~~~~~~ ~~~~~~~~~ (!!!!!!). ~~~~~~~~~~ ~~’~~~~ ~~~~~~~ ~~~~~~~~~~~~~~~ ~~ ~~’~~~~~~~ ~~~ ~~ ~~~ ~~~~~~~~~~, ~~~~, ~~~~~ ~~~~~ de s’excuser a ~~~~~~~~, ~~ ~~~~~~ ~~~~~~~ ~~~~~~~~~~~~~, ~~~~ ~~~ ~~~~~~ ~~~~~~ ~~~~~ ~~~ ~~~~~ ~~~~~~~ ~~~~~~~ : ~~~ ~~~~ ~~~~~ ~~~~~ ~~~~~ ~~~ ~~~ ~~~ ~~~~, ~~~ ~~~ ~~’~~~~ pas ça ne ~~~ ~~~~ ~~~~ ~~~~~ ; ~~~ ~~~ ~~~~~ ~~~ ~~~ ~~~~~ ~~~ ~~~~ ~~~~~, ~~~ ~~~~~~, ~~’~~~~~ ~~~~~~~ ~~~~~~~ ~~~~~ ~~~~ ~~~~~~~~ ~~~ ~~~ ~~~~~~ ~~~ ~~~~~~~~~~, sur des chemins ~~~~~~~~~~~~~ ~~~~~~~~, ~~~~~~~~~~~~~~, ~~ ~~~~ ~~~~~~~~~~ ~~~ ~~~~~~~ ~~~ ~~~~~ ~~~~ ; ~~~ ~~~~~~ ~~ ~~~~~~ ~~~~ ~~~~~~ ~~~~~ ~~~~~, ~~~ ~~~ ~~~~~ ~~~ ~~~~ ~~~~~~~~, ~~~ n’ai guère souvenir ~~~ ~~~~~~~~~ ~~~~~~~~~~~. ~~~ ~~~~~ ~~~~~ ~~~~~ ~~~ ~~~~ ~~~~~~~~~~ ~~~ ~~~~~, ~~~~~~~ ~~~ ~~~~~~~~~~ ~~~~~~~~~~ ~~~ ~~~’~~~~ ~~~~~ ~~~ ~~~ ~~~~~~~~~, ~~~~ ~~~ ~~~~~~ ~~’~~~~~~~~~ ~~~~~ leur administration ; ~~~~~ ~~~~ ~~~ ~~~~~~~~ ~~~~ ~~~~~ ~~~ ~~~~ ~~~~~~~~~~~~ ~~~~ ~~~ ~~~~ ~~~~~~~~~~, ~~~~~~~~~~~ ~~~~~ ~~~~~~ ~~~~~~ ~~~ ~~~~~~ ~~~~~~~’~~~~ ~~~ ~~~~~~~~ ~~~ ~~~~ ~~~ ~~~ ~~~~~~~~ à lever le ~~~~~, ~~~~~ ~~~~~~ ~~~~~~~ ~~ ~~~ ~~~~~~ ~~~~~~~~~ ~~~~~~ ~~~~~~~ ~~~~~~~~~~~, ~~~~ ~~~~~ ~~~~~~~’~~~ ~~’~~~~ ~~~~ ~~~~~~~~, ~~~ ~~~~ ~~’~~~~~~~~~ ~~’~~~~~~~ ~~~~~, ~~~ ~~~ ~~~~~~~~ ~~~~~~ ~~~~ champs et des ~~~~~, ~~~~~ ~~~ ~~~~~ ~~~~~~~~~~~ ~~~ ~~’~~~~~.\nJe ~~’~~~ ~~~~~ ~~~ ~~~~~ ~~~~ ~~~~ ~~~ mot.\nL’aimable ~~. ~~~~~~, ~~~~~~~~~~ ~~~~~~ ~~’~~~~~~~~~, ~~~ ~~~~ ~~~~ ~~~~~ ~~~~ ~~~~~ la vallée, dit ~~~~ ~~~ ~~~~~~ ~~~ ~~~ ~~~~~~~~~ ~~~ ~~~~~ ~~~~, ~~~ ~~’~~~~ ~~~~ ~~~~~~~~~ ~~~~~ ~~~~. ~~. ~~~~~~ ~~ ~~~~~ ~~~ ~~~ ~~~~~~~. ~~~~~-~~~~~ ~~’~~~~~~~~~ ~~~ ~~~~~~~~ ~~ notre égard ne ~~~~~-~~~ ~~~~ ~~~~~~~~~ ~~~ ~~~~~~ ~~~ ~~~~ ~~~~~~~~ ~~ ~~~~~~ ~~~~~~~~, ~~~~ ~~~~ ~~ ~~~~~~~ ~~~ ~~~~~~~~ ? ~~~ ~~~~~~~~~~ ~~ ~~~~ ~~~~~~~~~~~~ (~~~~~ ~~~~~ ~~~ ~~~’~~~~~ dit est un ~~~~ ~~~~~~~~, ~~~ ~~~ ~~~~~ ~~~~ ~~~~~ ~~~~~~~~~) ~~~~ ~~~ ~~’~~~~ ~~~~ ~~~ ~~~~~~-~~~ ~~~~ ~~~~~, c’est l’autre — ~~~ ~~~~~ ~~~~~~~ ~~~~ ~~~~ ~~~~~~, ~~~~~ ~~~~~~~~~~~~ lui aussi, par ~~~~~~~~~~, ~~~~~ ~~~~ ~~~~~~~ ~~~~~~ ~~~ ~~~~~~~~~ “~~~~~~ ~~~ ~~~~~~~~ ~~~~~~~” (~~~~~ L’Île Noire).\nDe ~~~~~~ ~~~~~~, ~~~ ~~’~~ ~~ ~~~~~ ~~ ~~~~~~, ~~~ ~~’~~~~~~ ~~~~~ ~~~~~~ ~~~ dernière fois que ~~~~~ ~~~~~~~~ ~~~~~ ~~~ ~~~~~~~ — ~~~~ ~~~~~ ~~~~ ~~~~~~. ~~~~ ~~~~~~~~~~~ ~~~~~ ~~~~~~~~~ ~~~~~~~~ ~~~ ~~~~~~~~~~~~ ~~~~~~~~~~~ ~~~~ ~~~~~ ~~~~~~~~~ ~~~ ~~~~~~~~ ~~~ ~~~ ~~~~~~~~~~. ~~~ mairie ne peut ~~~ ~~~ ~~~~~ ~~~~~ ~~~~~~, ~~~ ~~~ ~~~~~~~~~ ~~~~~ ~~~~ ~~’~~~ ~~~~~~~~~~ ~~ ~~~ ~~~~~~~~~~~~ ~~~ ~~~~~ ~~~~~~ ~~~~ ~~~ ~~~~~~~~~ ~~~~ ~~~~~~~~ ~~~~~~ ~~~~~~~, ~~~~~ ~~~’~~~ n’y avait pas ~~~~~~~~ ~~ ~~~~~~~~~~~ ~~~~~~~ — ~~~ ~~~~~~~~ ~~~~~ morsure, déchiquetage (un ~~~~~~ ~~~’~~~~~~~~~~~~ ~~~~~~~~~ ~~~ ~~~~~~~ ~~~~~~ ~~~~~~~ ~~~ ~~~~~~ ~~~~~) —, ~~~~ ~~~~~~~~~~ ~~~ ~~~~ ~~’~~~~~~~~ pas de raison ~~’~~~~~~~~~~~ : ~~~ ~~~~ ~~~ ~~~~~~~ ~~~~~~~~~~~~~~ ~~~~~, ~~~~, ~~~~~~~~~~~~~, ~~~ ~~ ~~ ~~~~ ~~~~~ ~~~~~ ~~~~~~~~~ ~~~~ ~~~~~~~ ~~~~~ ~~~~~~~~~~ ~~~ ~~~~~~~~~~ ~~~~~~ ~~~~~~-~~~ ~~’~~~~~~ ~~~ pleine liberté dans ~~~ ~~~~~~~~~ ; ~~~~~ ~~~ ~~~~ ~~~~~~~~~~~, ~~~~~~~~~~~~~~, ~~~ ~~~~~~~~~~~~~ ~~~~ ~~~~~~~ ~~ ~~~~ ~~~~~~. ~~~~~ ~~~~~ ~~ ~~~ ~~~~~~ ~~’~~~~~~~~~ ~~~ ~~~~~~~~~~ ~~’~~~~~~~~~~~~ ~~’~~~ ~~~~~~~, ~~~~~~~ fatal.\nEncore n’est-ce ~~~ ~~~~ ~~~ ~~~~~~~~ ~~~~~~ ~~~ ~~~ ~~~~~~ ~~~~ ~~’~~~~~~~~~ ~~~ ~~~~~~ ~~~~~ (~~~~~ ~~~’~~~~~ ~~~~~ ~~~~~ ~~’~~~~~ ~~~~~~~~~, ~~~~~ ~~~~~~, ~~~ ~~~~ ~~~~~~~~~~ ~~~~~~~~~~~~, ~~~~~, ~~ compris sur place). ~~~~~ ~~~~~~~~, ~~~~~~~ ~~ ~~~~ ~~~~~~ ~~~~~~~ ~~~ ~~~ ~~~~~~~~~ ~~~~ ~~~~~ ~~~~ ~~~~~~~ ; ~~~~~~~ ~~~~~~, ~~~~~~ ~~~~~~~~~~ ~~~~~~~, ~~~~, ~~ ~~~~ ~~~~~~~ ~~~ ~~~~~~~ ~~~ Conseil de l’Europe (~~~~~~~~~~~~ ~~~~~~~~~~~~~, ~~ ~~~~~~ ~~~~ ~~~~ ~~~~~~~~ ~~~ ~~~~~ ~~~~~~~~~~~~ ~~~~~…), ~~~~~~~~ ~~~~~~~~ ~~~~~~’~~ ~~~ ~~~~~~~~ ~~~~ ~~~~~~~~~ ~~~~~~~~~~~ ~~~~~~~~~~~~~~~~ ; ~~~~ ~~~~~~~~~ ~~~~~~~ ~~~ ~~~~~~~ ~~~~ officines de délation ~~~ ~~~~~~~~ ~~’~~~~~~~~~~~~~ ~~~ ~~~~~ ~~~~~~~~~~~~~~-~~~~~~~~~~~~, ~~~~~~~~~~~ ~~~~~ ~~ ~~~~~ ~~~~~~~~ ~~ ~~~ ~~~~~~ ~~~~~~ ~~~~~~~~~~~~~~~, ~~~ ~~~~~ ~~~~~ ~~~~ ~~~~~ ~~~ ~~~~~~ ~~’~~~~~~~~~~~ ~~~~~~~~~ : ~~~~~~~~ classique, édition en ~~~~~~, ~~~~~~~~ ~~~~~~~~ ; ~~~ ~~~~~~~~~ ~~~ ~~~~~~~~~ ~~’~~~~ ~~~~~~ ~~~’~~~~ ~~’~~~~~~~~~~~ ~~’~~~~~~~ ~~~~~ ~~~~~~~~~~~~~~ ~~~’~~~~ ~~~ ~~~~~~~~~~~~, ~~~~, ~~~ ~~~~~ ~~~~~~ ~~~~~~. ~~~ ~~~~~~ ~~~ ~~~~~ est un, son ~~~~ ~~’~~~~~~~~ ~~~~~~, ~~~ ~~~ ~~~~~ ~~~’~~~ ~~~~~ ~~’~~~~~~ ~~~~~~~~, ~~~~ ~~’~~ ~~~~~ ~~ ~~~~~ ~~~~~~~~ ~~~~~~~’~~~~ ~~~~~~~~~~~~~~ ~~~~~~~~~~~ ~~~ ~~~’~~~ ~~~~~~~ ~~~~~ ~~~~~~~~~, ~~~~~~ ~~~~~ ~~~~~ exécutés à peine ~~~~~-~~~~ ~~~~~~~~~. ~~~ ~~~~~ l’homo sacer, ~~~~~~ ~~~~ ~~’~~ ~~~~~~ ~~ ~~~~~~~ ~~~~~~~~~~~ ~~~~ ~~~~~, ~~~ ~~~~ ~~~~~~~~~~, ~~~ ~~~~ ~~~~~~~, ~~~ ~~~~ ~~~~~~, ~~~ ~~~~ ~~~~~~~~~~~~ de réseaux sociaux, ~~~~ ~~~~~ ~~~ ~~~ ~~~~~~~~~~ ~~~~~ ~~~~~~~~ ~~~ ~~~~~~~~~~~~ ~~~~~~~~~~~ ~~~ ~~~~~~~~~ ~~~~ ~~~~~~~~~~~~~. ~~ ~~~~~~ ~~~~~~~-~~~ ~~~ ~~~~ ~~~~~~~~ ~~~~~ ~~~ ~~~~ ~~~~~~~~, ~~~ ~~~~~~~~~~~~~ ~~~~~~~~~ soit-il, et le ~~~~~~~~~~~~ ~~~~~ ~~~~~~~~~, ~~~~~~~~~~ ~~~~~~~~~~~, ~~~~ ~~~~~~~ ~~~~~ ~~~~ ~~~~~~~~ ~~ ~~~ ~~~~~~~~~~~. ~~~~ ~~~~~~~~~~ ~~~ ~~~~~~~~~ ~~~~ ~~~~~~~~~~~~~ ~~~ ~~~~~~~ ~~~~ ~~~ ~~~~~~~~ ~~~~~~~~~, ~~~~~ ~~~ s’estime vertueux, mais ~~~ ~~~ ~~~~~~~ ~~~~ ~~~~ ~~~~~ ~~’~~~~~~~~~~ ~~~ ~~~~~ ~~~~ ~~’~~~~ ~~~~ ~~~~~ ~~~~~~~~~, ~~~ ~~~~~~~~~~~~-~~~~ ~~~~ ~~~ ~~~~~~ ~~~ ~~~ ~~~~~~~~~~. ~~~ ~~~~~~ ~~~~~~~~~~~~~ ~~~~ ~~~~~ anastasié, dans la ~~~~~~~ ~~~ ~~~~~~~~~~~ ~~~ ~~~~~~~ ~~~ ~~~ ~~~~~~~~~~~~~, ~~~~ ~~~~~ ~~~ ~~~~~~~~~~~ ~~~~~ ~~~ ~~~~~~~ ~~~~ ~~~~~~.\nvoir l’entrée du mardi 26 avril 2022 et son image dans Le Jour ni l’Heure